Gabonetako kontzertua izango da datorren asteartean - - Karkara.eus\nGabonetako kontzertua izango da datorren asteartean\nDanbolin Musika Eskola 2019-12-14 10:00\nDanbolin Musika Eskolako ikasleek eta Salatxo abesbatzak eskainiko dute emanaldia, 19:30ean Orioko elizan.\nDanbolin Musika Eskolako ikasleek eta Salatxo abesbatzak Gabonetako kontzertua eskainiko dute datorren asteartean, abenduak 17, 19:30ean Orioko elizan. Emanaldiari hasiera emateko musika eskolako kantuko ikasleek honako kantak abestuko dituzte, instrumentuko ikasleen laguntzarekin: Birjiña Maite, Hodie Christus natus est eta Virgo Deum Genuit.\nJarraian, musika mintzairako ikasleen txanda izango da. Abesti hauek kantatuko dituzte, instrumentuko ikasleen laguntzarekin berriz ere: Loteria-loteria, Gabon eguna, Elur jolasak, Erregeak, Jingle Bell rock eta Napoleon astotxo. Ondoren, Salatxo abesbatzakoek abestuko dute, eta azkenik, kontzertuari amaiera emateko, bi kanta abestuko dituzte guztiek elkarrekin: Zoriona guztioi eta Hator-Hator.


“Azken hilabetetan Estatuaren errepresioaren lekuko izan gara, ideologi eta ekintza libertarioa delitu larria bihurtu nahi duena”, baieztatu du CNTk. “Horretarako, Rajoyen gobernuak herraminta berri bat dauka, Mozal Legea, bere eskubideengatik mobilizatu eta borrokatzen duen herria zigortzeko erabiliko duena”, zehaztu du sindikatuak.\nTestuinguru honetan, erakunde anarkosindikalistak, “behekoen aurkako kriminalizazio sahiakera iraunkorrak ari direla botatzen, beti bezala, goikoen aldetik” ohartarazi digu. “Beraien muntai polizialen aurrean, beti egongo da jendearen erantzun solidarioa”, azpimarratu du.\nGuzti honegatik, CNTk ostegunean, hilak 30, Bilbon egongo den manifestaioan parte hartzeko deialdia zabaldu du. “Ezin gara ixilik gelditu. Nahikoa dela esateko garaia da”, gehitu du.


Diploma banaketa Bidasoako campuseko ikasleei — TUlankide MONDRAGON\nDiploma banaketa Bidasoako campuseko ikasleei\nEnpresagintza Fakultateak 2014-2015 ikasturteko tituluak eman dizkie Bidasoako campuseko graduko 29 ikasleri.\nZehazki, Enpresen Administrazio eta Zuzendaritzako gradudunek jaso dituzte diplomak.\nDiplomak emateko ekitaldia 18:00etan izan zen, Ficoban. Vicente Atxak, Mondragon Unibertsitateko errektoreak, itxi zuen ekitaldia, eta Lander Belokik, Enpresagintza Fakultateko dekanoak, ireki zuen. Ekitaldi-akademikoan zehar, bertaratuek ‘Emprender desde la motivación y la innovación’ hitzaldia entzun ahal izan zuten, Foto Ikatz-en sortzaile eta gerente Juan Mendizabal Alvarez de Arcaya jaunaren eskutik.\nMondragon Unibertsitateak maiatzera arte eskainiko ditu ate irekien jardunaldiak\nBatzuk online eta beste batzuk modu presentzialean izango dira, aforo mugatua eta osasun segurtasun neurriak zainduta. Hori guztia kontuan hartuta, aldez aurretik egin beharko da erreserba.\nMondragon Unibertsitateak, SD Eibarrek eta WATS Teamek kirolean prestakuntza eta enplegagarritasuna sustatuko dute\nAkordioa sinatu dute kirol-arloko profesionalizazioa eta enplegagarritasuna sustatzeko, bi unibertsitate-programaren bitartez: Kirol Enpresako Berrikuntza eta Kudeaketarako Masterra eta Kirol Berrikuntzan Graduondoa.


Leioako Udala - Leioako Udalak eta merkatariek elkartasun kanpaina bat antolatu dute zinemarekin lotuta\n2019-12-09 Leioako Udalak eta merkatariek elkartasun kanpaina bat antolatu dute zinemarekin lotuta\nModa desfile solidarioa Artatza Jauregian izango da, eta "Leioa, zinema-merkataritza" kanpainaren ardatza izango da. Egutegi bat ere egin dute merkatariek non aurpegi ezagunek parte hartzen duten. Kanpaina honetan bildutako guztia Caritasera bideratuko da oso-osorik.\n"Leioa zinema merkataritza" kanpainaren estrategiaren barruan, Leioako Udalak eta herriko Merkatarien Elkarteak elkartasun desfilea antolatu dute Artatza jauregian, eta Leioako hogeita hamar bat saltokik eta zerbitzu enpresak euren eskaintzaren berri emango dute. Desfilea datorren abenduaren 11n izango da, asteazkena, 20: 00etan.


barren.eus - Mendaroko biztanleen %39,80k erabiltzen du kalean euskara eta gazteak dira gutxien hitz egiten dutenak\nArgitaratua: 2018-06-22 18:54\nEuskaraldia egitasmoa aurkeztu zuten Mendaron ostegunean. Mendaroko euskararen ezagutza eta erabilera datuak aurkezteko ere baliatu zuten aurkezpena.\nEuskararen erabilera sustatzea da Euskaraldiaren helburu nagusia eta horretarako bultzatuko da besteak beste euskaldunek beti lehen hitza euskaraz egitea. Herri bakoitzean hamaikako talde bana osatzen ari dira euskararen aktibazioa bultzatu eta ekimenaren gidari izateko. Mendaron, ostegunean egin zuten herritarren parte hartzea sustatzeko eta hamaikakoa osatzeko lehen deia. Mendaroko euskararen ezagutza eta erabilera datuak aurkezteko ere baliatu zuten aurkezpena.\n2017an egin ziren kale erabilera neurketak eta batez beste biztanleen %39,80koa da erabiltzailea. 64 urtetik gorakoak dira gehien erabiltzen dutenak, %48,00; ondoren 2 eta 4 urte arteko umeak, %44,10; 25 eta 64 urte arteko helduek %38,80; eta gutxien 15 eta 24 urte arteko gazteek %9,80.\nEzagutzari dagokionez, 2016ko datuen arabera, mendaroarren %70,7koak daki euskara, eta 2011ko neurketetatik (%68,9) pixka bat gora egin badu ere aurrekoetatik izan da jaitsierarik.\nEuskara lehen hizkuntzatzat dutenen kopuruak etengabe egin du behera horren adierazle da 1991n %70,1ekoa zela kopurua eta iaz 47,82koa eta neurraldi guztietan jaitsi dela.\nEtxeko hizkuntza euskara den ere neurtu dute eta hemen ere jaitsiera egon da. Aurreko neurketatik (%40,2) oraingora (%39,35) gutxi jaitsi bada ere, 1991n kopurua %64,3koa zela hartu behar da kontuan.\nDatu hauek guztiak kontuan hartuta euskararen erabilera sustatzeko Euskaraldia ekimenean parte hartzera gonbidatu nahi dituzte mendaroar guztiak, ahobizi (ahal den guztietan euskara erabiltzeko prest dagoena) edo belarriprest (euskara ulertzen duena) jarrerak erakutsiz.\nEuskararen kale erabileraren inguruko lehiaketa martxan da Mendaron (2018-06-13)\nEuskararen erabileran bost puntu egin da behera Mendaron hogei urtean (2017-06-08)


Haurtzaindegiak ikasturte berria hasi du | Durango Jesuitak\n2021-2022 ikasturtea hasi du gaur, irailak 1, San Jose Jesuitak ikastetxeko haurtzaindegiak. Abuztuan atseden hartu ostean, gogotsu ekin diote ikasturte berriari Haur Hezkuntzako lehenengo zikloko hezitzaileek.\nLehenengo egunak bereziak izan ohi dira beti, eta emozioak puri-purian egoten dira etxeko prozesuan zehar. Jolasak, abestiak, besarkadak eta barreak itzuli dira ikastetxera gaur txikienek eskutik.\nGure proiektuan prestakuntza eta berrikuntza, euskal hizkuntza eta kultura, eleaniztasuna, inklusibitatea, hezkuntza-elkartea, sare-lana eta eragiteko konpromisoa dira zutabe nagusiak.\nGure hezkuntzaren oinarria eta gakoa pentsatzen irakastea eta ikasten irakastea da. Gure Inaziar eredu pedagogikoaren bitartez, hezten ditugun pertsonek integritatea eta osotasuna lantzen dituzte, honako dimentsioetan: akademikoa, gizatiarra, espirituala, eskolaz kanpokoa eta soziala.\n«Haurrek beren bizitzako lehen urteetan jasotzen duten hezkuntza erabakigarria da beraien etorkizunerako. Gure helburua garapen fisikoa, intelektuala, afektiboa, soziala, integrala eta orekatua lortzea da».\nEtiquetas: Haur Hezkuntza, Haurtzaindegia\nElodie Deschamps: «La clave para tomar la decisión fue conocer de primera mano la guardería»


Frantziar idazle bikaina. Noticias de Navarra\nFrantziar idazle bikaina\nEleberri beltza Frédérique Audoin-Rouzeau, Fred Vargas deitua, zazpigarren emakumea da Literaturaren Asturiasko Printzesa saria jasotzen duena.\nDiario de Noticias - Viernes, 1 de Junio de 2018 - Actualizado a las 06:01h\nFred Vargas, berriki egindako argazki batean. d.n.\nBerriki jakinarazi zen bezala, Espainiako estatuak urtero banatzen duen Asturiazko Printzesaren Letren saria Fred Vargasi emango zaio. Zazpigarren emakumea da, literaturaren arloan, sari hau irabazten duena, sariketa hasi zenetik 37 urte pasa direnean.\nFred Vargas, Frédérique Audoin-Rouzeau idazlearen izengoitia (Paris, 1957ko ekainaren 7) historialari eta arrakasta handiko polizia eleberrien egilea da. Ezkerreko militantea da baita ere.\nIdazleak “Vargas” izengoitia hartu zuen, bere ahizpa bikiak, Joëlle margolariak, Jo Vargas bezala sinatzen zuelako. Izenaren jatorria The Barefoot Contessa filmean bilatu behar dugu;hartan Ava Gardnerrek Maria Vargasen papera egiten zuen eta.\nFrédérique Audoin-Rouzeau, Parisen jaioa, Philippe Audoin idazle surrealistaren alaba da. Bere anaia Stéphane Audoin-Rouzeau historialaria ere ezaguna da, bestetik, Lehen Mundu Gerran aditua izateagatik. Frédérique ere historialaria da baina arkeozoologian espezializatu zen, hau da, inguru arkeologikoetan agertzen diren animalien aztarnak ikertzen dituen espezialista.\n2003an, Izurri Beltzari buruzko saiakera zientifikoa idatzi zuen, Les Chemins de la peste, le rat, la puce et l’homme. 1986an, bere L’Homme à l’envers polizia eleberriak Coñac Jaialdiaren saria jaso zuen. Haren esanetan, horrelako eleberriak entretenitzeko idazten omen ditu. Pertsona lotsatitzat hartzen da Fred Vargas, eta horrexegatik ez ditu sekula sinadurak eskaintzen.\n2009ko ekainaren 7ko Europa Batasuneko hauteskundeetan, Vargasek Daniel Cohn-Bendit hautagiari eta Europe Écologie alderdi berdearen zerrendei lagundu zien. Helburu horrekin Nous y sommesizenburuko manifestua sinatu zuen. Aurretik ere, 2004an, Cesare Battisti ezkerreko militante italiarraren aldeko eta haren estradizioaren aurkako mugimenduan hartu zuen parte.\nEleberri beltza, gorenean\nSiruela argitaletxe espainola zuzentzen duen Ofelia Grande editoreak 2002tik darama idazle frantziarraren lanak argitaratzen. Bere iritziz, Letren Asturiasko Printzesa saria jaso duen idazleak “eleberri beltzari bigarren buelta bat ematen dio, literatura handian bilakatuz, generotik harago”. “Vargasek, literatura beltza, literatura garbi eta bikainean bilakatzen du. Historiarekiko eta gizarte mugimenduekiko hurbiltasuna dauka, bere eleberriak ez dira polizia eleberri soilak. Gizakia bere sakontasunean ikertzen du”. Gazteleraz argitaratu duen azken liburuaz, ‘Cuando sale la reclusa’ izenekoaz, “bikaina” dela dio. “Emakumeen kontrako indarkeriaren aurka kokatzen da erabat. Bortizkeria aztertzen du, eta trama guztiak genero indarkeriarekin zerikusi zuzena dauka”.\nJean-Baptiste Adamsberg komisarioaren saila:L’Homme aux cercles bleus (1991) - Saint-Nazaire jaialdiaren saria, 1992;L’Homme à l’envers (1999) - Eleberri Beltzaren Sari Nagusia Cognac-en, 2000, Kritikaren Misterio Saria 2000;Pars vite et reviens tard (2001) - Prix des libraires 2002, Prix des lectrices ELLE 2002, Deutscher Krimipreis;Sous les vents de Neptune (2004);Dans les bois éternels (2006);Un lieu incertain (2008);L’Armée furieuse (2011);Temps glaciaires (2015) - Landerneau polar saria 2015;Quand sort la recluse (2017).\nIdazteaz:“Ez naiz inoiz idazle sentitu. Asteak igaro ditzaket liburuetan pentsatu gabe. Baina, halako batean, diot: ‘Fred, duela urte bat ez duzula idazten’, eta horretan jartzen naiz”.


Arnas dezagun –eta besteak ito daitezen– - Lea-Artibai eta Mutrikuko Hitza : Lea-Artibai eta Mutrikuko Hitza\nGaur Euskararen Eguna ospatzen dugu. Egun honi ofizialtasuna ematearen asmo nagusia gizartea euskara egunero ahoan izatera bultzatzea da. Horrela, jendeak euskaraz jardutearen bilaketa horretan, ikastetxeek berebiziko garrantzia daukate, gizartearekin batera joan behar baitute.\nIldo horretatik, gaur egungo gizarte anitzean kultura eta hizkuntza askotarikoak ditugu, batez ere Euskal Eskola Publikoan islatuz, «D» ereduan. Izan ere, taldekatzeak heterogeneoak dira aspektu ezberdinei dagokienez, harremanak eta ikaskuntzak esanguratsuak eta aberatsak izanik.\nBaina Arnas Dezagun izeneko Guraso Elkartea kezkatuta agertu da eskoletan ematen den euskararen erabilera dela eta. Hauek, ikasleak bi talde diskriminatibotan banatzea proposatzen dute: alde batetik, familia euskalduna daukatenak. Eta bestetik, ama hizkuntza euskara ez dutenak. Modu honetan, suposatzen da euskararen erabilera sustatu nahi dutela, «arnastu», beraiek diotenez.\nDena dela, egitasmo honen eskutik, beraien ama hizkuntza euskara ez den ikasleei ez zaie aukera ematen euskara eta euskaraz ikasteko, ezta euskalduntze prozesuan parte hartzeko. Hori dela eta, beraien familiaren jatorria kontuan izanik, jada determinatuta daude, baztertuta. Halere, hainbat ikasle daude Euskal Eskola Publikoan, beraien ama hizkuntza euskara ez dena baina gai direnak euskaraz hitz egiteko, euskaraz ikasteko eta mintzatzeko momentua eta aukera eskolan bakarrik izanik. Horrenbestez, gizartea euskalduntzearen bide edo prozesu horretan, guztiz kontrakoa lortuko genuke neurri segregazionista hori ezarriko bagenu, beste arrakala larri batzuk eratzeaz aparte.\nBenetan, arnasa taldekatze heterogeneo eta anitzak ematen die familia etorkina zein familia euskalduna daukagunoi. Eta alderantziz, familiok ematen diogu arnasa gizarteari. Arnasa ez bakarrik euskara aldetik, baizik eta aspektu ezberdinekin lotuta. Halaber, elkarren artean eta guztiok batera, ziur aberastu egiten garela. Euskaraz gain, aniztasunean, elkartasunean, enpatian eta laguntasunean hezi eta bizi behar dugulako eskolan zein bizitzan. Hori ezin dugu ahaztu. Eta segregazionismo horrekin, baliteke familia euskalduna daukatenek euskararen erabilera aldetik arnastea, baina beraien ama hizkuntza euskara ez den ikasle horiek eta beraien familiak itotzen ditu, hauen gizarteratzeko inklusioan eraginez. Horregatik, gizartean zenbait euskal hiztun gutxiago izatea lortuko genuke.\nOndorioz, galdera batzuk ditut ideia banatzaile horiek dituztenentzat: Euskara ama hizkuntzatzat ez duten ikasleek ez al dute gizartearen euskalduntze prozesuan laguntzeko ezta euskaldunak izateko eskubiderik? Euskara ez dakien horrek euskaraz ikasiz gero, ez al du euskararen sustapenean laguntzen? Eta bestetik, nortzuk gara euskaldunak? Soilik Euskal Herrian jaioak garenok eta familia euskalduna daukagunok? Zentzu honetan, Euskal Eskola Publikoaren asmo nagusia guztiok batera joatea izan behar du, inklusioaren, berdintasunaren eta ekitatearen printzipioetan oinarrituz. Arnas dezagun, bai. Baina guztiok, ondokoari oxigenorik kendu gabe. Euskal Eskola Publikoa denona eta denontzako delako!


INDIAKO NALCO IZENEKO ALUMINIO BIRFINDEGIRAKO 2100 ANGELU BALBULA BAINO GEHIAGO BIDALI BERRI DITU AMPOK - Ampo\nGroup / News & Media / AMPO Balbulak / INDIAKO NALCO IZENEKO ALUMINIO BIRFINDEGIRAKO 2100 ANGELU BALBULA BAINO GEHIAGO BIDALI BERRI DITU AMPOK\nAMPO POYAM VALVESek zerbitzu zorrotzerako 2100 angelu balbula baino gehiago bidali berri dizkio NALCO-ri (National Aluminium Company Limited), Indiako bauxita, alumina eta aluminiozko konplexu energetikorik handienetako bat denari, hain zuzen. Konpainiak birfindegi honen bosgarren hoditeria bat instalatzeko asmoa dauka Damanjodin (Dist Koraput, Odisha, India) duen alumina findegian, bere hedapen-programaren hirugarren fase baten barruan. Fluxu berri honen ahalmena 1000 MTPA (milioi tona urtean) izango da eta ondorioz, zentralaren ahalmen osoa 2275 MTPA-tik 3275 MTPA-ra haziko da. Prozesatzeko teknologia presio ertaineko digestioan oinarrituko da eta horretarako Rio-Tinto-Alcan-en presio ertaineko digestio prozesuaren lizentzia aplikatuko da.\nPMC (Project Management Consultancy) kontratua Thyssenkrupp Industrial Solutions enpresari esleitu zioten eta konpainia honek, NALCOrekin batera, AMPO POYAM VALVES-engan jarri zuen konfiantza guztira 2100 balbula baino gehiago diseinatu eta ekoizteko. Balbula hauek askotarikoak izan dira; eskuz nahiz pneumatikoki eragindako angelu balbulak, baioneta balbulak, hiru ibilbideko balbulak, akzio zuzeneko angeluko balbulak eta lift check erretentzio motakoak.\nAMPO POYAM VALVES-en esperientzia eta ezagutza teknikoek ahalbidetu dute proiektu honetarako balbula soluzio optimoak garatu ahal izatea, bai materialei dagokienez, bai diseinuari dagokionez eta baita balbulen errendimendua eta aislamenduari dagokionez ere. Are eta gehiago birfindegian balbulek bizi beharko duten lohi zerbitzu zorrotza kontuan izanik. 15.000 metro karratu inguruko azalera duen AMPO INDIAko plantan ekoiztu dira balbula guzti hauek. Fabrika hau Coimbatoren (Tamil Nadu), Indian, dago eta balbulen muntaiarako instalakuntzak, proba bankuak, margoketarako instalakuntzak eta bidalketak burutzeko guneak ditugu bertan. Honez gain, 72” bitarteko balbulak diseinatu eta ekoiztu ditzakegu hemen.\nAMPOk salmenta osteko zerbitzuak ere eskainiko ditu proiektu honen kasuan, bosgarren hoditeria honen eraikuntza eta martxan jartze prozesuan laguntzeko AMPO SERVICE-eko teknikari kualifikatu eta esperientziadunen talde bat inplikatuko dugularik. Besteak beste, bezeroaren ingeniaritza taldearekin elkarlanean jardunez, findegiaren martxan jartze eta mantentze lan egokiak bermatzeko helburuarekin.\n1978. urtetik neurrira egindako balbulak hornitu dizkie AMPO POYAM VALVES-ek alumina birfindegiei eta gaur egun lohi-zerbitzurako angelu balbulen diseinu eta ekoizpenean munduko lider kontsideratzen da. Merkatu honetan dugun erreferentzia zerrenda zabalari eta gure alumina balbulen errendimendu bikainari esker, NALCOrekin duen lankidentza indartu ahal izan du AMPOk azken urteotan. Honen ondorioz, NALCOren instalazioetarako zerbitzu zorrotzeko balbulen ohiko hornitzailea da egun AMPO. Lerro hauetatik gure eskerrik beroenak luzatu nahi dizkiogu bezeroari, Indiako meatzaritza/alumina industriaren zabalkunde programan parte hartzeko aukera eman izanagatik gainera. Harro gaude bestalde, ekipamendu guzti hauek kontratuko entrega data baino bi hilabete lehenago bidali izanagatik, pandemiak ezarritako erronkak gainditu ahal izan ditugularik.


'Rechts' marka, Trump, Brexit (eta horrekin lotutako guztia) eraistea kontrolatzen hasi da: Martin Vrijland\n'Rechts' markaren eraispen kontrolatua, Trump, Brexit (eta horrekin lotutako guztia) hasi da\nFiled in BERRIAK ANALISIAK\tby Martin Vrijland\t13 ekaina 2019-n\t• 12 Comments\nAzken asteetan, marka zuzena era egokian eraiki zuten kontrolatuaren lekuko izan gara. Marka hori ondo prestatutako segurtasun sareko peoiak irudikatu behar izan zuen: Donald Trump AEBetan, Marine le Pen Frantzian Thierry Baudet Holandan. Marka hori komunikabideen bitartez pentsamendu kritikoa konspirazioaren pentsamenduan eta eskuinaldean soilik egiten duten zerbaitetan estigmatizatu zen. Ondoren, marka muturreko eskuinera eta nazionalista eta nahiz eta pixka bat faxistak eta unfriendly emakumeei mugitu behar izan zuen.\nNoski, Donald Trump-ek oraindik ere Estatu Batuetako presidentea da eta, noski, Brexit prozedura jarraitzen ari da, baina biak aurresan erori direla uste dut. Trump-ek gerra komertzialak hasi behar izan zituen amerikar inperioaren erorketa ekonomikoaren (aldi baterako) erorketaren alibi handia sortzeko. Brexit-en porrota, ez-akordiorik edo are (berriena) bidez faktura ordaindu gabe Europarako, EBko malitasun ekonomikoa eragin behar du. Honek mundu osoari erakutsi beharko lioke "eskubidea" marka (eta beraz, kritikariak) porrota eta kalamitasunak direla.\nJoan den astean Donald Trump-ek Londresko alkate zapalduak ikusi zigun arrazoia eta Harry Harry-ren Prince Harry-ren emaztea Meghan Markle "gaizto" deitu zigun arrazoi berbera da emaztearen iruzkinik gabeko eta iruzkinak egitera hurbildu ginela. aktorea. Muturreko irudia lortu behar du, jendeak muturreko eskuineko sentimendu bat lortzeko. Estigma hori eskuineko mugimendu osoari lotuta dago (marka egokia). Oso ondo pentsatuta dago marketina (propaganda).\nTaldea lotu dezakezu marka berria edo, hobeto esanda, zaharra. Marka zahar hori ikusten ari gara. Beheko bideoak jadanik marka zahar honi nola lotzen zaion erakusten du. Bideoa Facebooken birikatzen da eta asmoa zein den erakusten du. Aurkako alderdi politiko kontrolatuek eta komunikabideek ziurtatu dute eskubidea marka bihurtu dela eta iritzi guztiak estaltzen dituela ideia uniformeak bilduta zegoen. Jada ez da zure iritzia; kontua da iritzi baduzu, automatikoki marka horri dagozkio. Eta marka hori urratsez urrats lotuta dago marka nazienarekin.\nPropaganda distiratsua batez ere komunikabideen, politikaren eta sare sozialen arteko jolasa indartsua dela erakusten du. Bideoaren uniformeak estigma argiak dira uniforme eskuineko mugimenduak (norberak sortutakoak) lotu behar dira. Bideo hau egiten duen lotura argia eta argia da 25e bigarren bideoan esaten dena: "Seguruenik, muturreko eskubidea naiz edo zer?"(Azpitituluen gainean klik egin).\nEz zaitez estigmatizatu talde politiko jakin bati edo ezker edo eskuinera. Utzi botoa eman, ez parte hartu marka marka eraikitzeko joko politikoan. Azkenean pertsona arduratsuen eta naziek talde estigmatizatu egingo duzu. Pentsamendu kritikoa debekatuta egon behar da egonkortasuna eta bakea mehatxu bilakatzeko.\nIturria lotura zerrendak: nos.nl\nMarka "egokia" eta estigmaren marketin arretaz planifikatua\n89 Jarige Alemaniako Holokaustoa kartzelan egotzita\nZergatik Trump ez da globalistaren aurkako, aristokraziaren beste peoi bat baizik\nBa al zen erregerik holandarrek nazien simbolismoarekin gurutze bat jasotzen?\nLehenengo pausoa etiketatzea da, eta bigarren urratsa bazterketa da: txertoa botoia\nTags: konspirazioaren pentsamendua, edan, ezaugarri, movie, im, bategitearen, marka, Nazien, naziek, nazikeule, Nazismoa, eskuineko, Reich, estigma, bideoa\nsurly idatzi zuen:\n13 ekainaren 2019 13-n: 03\nBai, hain agerikoa da ... donald trump, marie le le penn eta azken aldiz azkenean ere musulmanak lmfao bashing ziren fvd. Irtenbidea immigrazio gehiago dela uste dut ... eta gero ez bozkatu ... Gerra zibila nahi dute NLn, baina horretarako tentsioa sortu behar dute, ekonomiaren eskubidearen errua egitea, islamiarrak, etab.\nItzal masonikoa kaosetik ordenatzea. Idazmahaia kaosetik kanpo dago eta ziurtatu ez naizela ordena. Kontserbazio alderdien arteko elkarrekintza behar dute, eraispen kontrolatu baten balazta gisa funtzionatzeko, balazta hori gabe, kaosa iraunkorra izango litzateke.\nEz bozkatu eta inmigrazio masiboa sustatu ... jendeari milioika gehiago lor ditzaketela esan.\nSuediako ministro berri honek ere esan du 30 milioi etorkinek eraman ditzaketela. Lasterketa zuria suntsitu nahi badute, benetan ez dute erloju handiari eusten eta baieztapen horiek ohartaraziko dizkizute. Zure planak hainbeste busti al dituzu?\nUtzi dena lehertu egin. Orduan, zentral nuklear guztiak suntsitu egingo dira, Israel, AEB eta munduko gainerakoak ere egingo dira. Israel ere itzuliko da Stone Ageera eta eliteak esku hutsak ere izango ditu. Just play jokoa heriotza ausartzen bada ikusteko\nZandi Eyes idatzi zuen:\n13 ekainaren 2019 13-n: 38\nArtikulu bikaina, guztiz ados! Azkenean, agian egoera ez da jokoan egongo. Jarrai urrats bat, zor zaio zergak ordaintzea, ahotsa kanporatu eta eraginkorra izanez gero, zure pentsamendu-ahalmena gutxitu dezakezu. Pentsamendu kritikoa zure buruari egiten zaio doktrinazio programa ongi burutu duten oinezkoek.\n13 ekainaren 2019 15-n: 52\nRiffian idatzi zuen:\n13 ekainaren 2019 16-n: 04\nondo, luciferien piromaniak hainbat leku bero piztu zituzten gero hatza seinalatu ahal izateko. 2008-ekin balio negatiboan igo duten esportazio negatiboen bilioiei buruz eztabaidatu behar da eta hainbat bankuren balantzeetan daude, pentsa Deutsche Bank-en.\n15 ekainaren 2019 00-n: 03\nChris-ek, NDFren arabera, badira beste arrazoi gehigarri batzuk (irakurri suzko puntuak) .. jarri eskua zure ezkerrean (eztula) baina\n17 ekainaren 2019 12-n: 37\nhuts egin dute niretzat aurrerapausoak diren fusio guztien ostean, orain 50 milioi banku txarra dirudien deribatu guztiak biltzeko bertan ... ondo logika\n18 ekainaren 2019 12-n: 54\nAriketa tristea bihurtzen ari da, duela hilabete batzuetako hosanna txostenak kontrastea izugarria da.\nBai Klaas (BIS) ez dizut konbentzitu zure beso basati keinuekin, EBZko hitza eta Draghi-k ez du bere argumentuan sartzen, arratsalde ona.\nAztertzea idatzi zuen:\n18 ekainaren 2019 13-n: 55\nmoztu, bizarra eta jaurtiketa bat, baina neanderthalak eserita geratzen da. Bakarrik madurodam pertsona maitea\n18 ekainaren 2019 16-n: 33\nhahaha, Klaas, badakigu nor da kontrolak\nUztailean 11 2019 13 honetara: 33\n13 ekainaren 2019 16-n: 02\nOngi idazten duzuna!\nDuten pertsonen arduraduna den jakin pentsatzen duten pertsonak.\nez Jainkoak ez komandoak idatzi zuen:\n16 ekainaren 2019 16-n: 46\nMartin VRIJLANDek berriro iltzatzen ditu buruak. Urteak erabat onartu ditudan ikuspegia eta ezin nuen hitzak hobeto ezagutu.\nGiza oroimenetik abiatuta, familiako bitxiekin izututa geratu da. Utzi zerbitzari batek bitxiak izan ditzakeela ...\nBeste guztia maiz hitz egiten ari da.\nJoko Handia argitu egiten da, itxura ausartzen dutenentzat.\ngerra zibilaren bidez ongizate estatua era kontrolatuan (irakurri: biztanleriaren kontrola), islamista ezjakinen jokaera piztua (irakurri:), "eskubidea" (zer da izenarekin) ekarriko duen desestabilizazio ekonomiko erraldoi baten ondorioz. AHRIMAN (irakurri: Rudolph STEINER), BANATZAILEA (hau da, katalismoa / judeo-kristaua / mundu-erlijio bat) salbazioa deitzen du eta horrek, ardi-esklaboaren menpekoa izango da.\nAgertoki oso honek arrakastaz landu du ehun urtetan. Antzerki bikain bat, galdetuz gero ...\n« Aldaketa eta zure aukerak garrantzitsuak izan daitezke!\nArazo nagusia, erreakzioa, irtenbidea azaldu da »\nBisita guztiraak: 16.763.448\nZergatik jatorrizko unibertsoa zure benetako etxea da\nTurkiak Siria hartuko du eta zer esan nahi du AEBekin, Errusiarekin eta Iranekiko harremanetarako?\n2016ko liburua Deyes Koontz-ek The Eyes of Darkness-ek Wuhan-400 birusa bioweaponaz hitz egiten du\nZergatik gaude lekuko jatorrizko unibertsoaren kopia 7000 urteko bizitzan\nZalmInBlik op Ekintzarako denbora!\nZandi Eyes op Ekintzarako denbora!\nZonnetje op Nola kentzen duzu estatu politikaren kritikak? Biratu "Rypke Sail Maker" ipuina\nWilfred Bakker op Zergatik jatorrizko unibertsoa zure benetako etxea da\nBILATU (Google gunean)


Balloy - Wikipedia, entziklopedia askea.\nBalloy Frantziako udalerria da, Seine-et-Marne departamenduan dagoena, Île-de-France eskualdean. 2013an 337 biztanle zituen.\nRémy ANQUETIN (2014-2020)\n48° 23′ 53″ N, 3° 08′ 51″ E / 48.3981°N,3.1475°E / 48.3981; 3.1475Koordenatuak: 48° 23′ 53″ N, 3° 08′ 51″ E / 48.3981°N,3.1475°E / 48.3981; 3.1475\nVinneuf, Vimpelles, Bazoches-lès-Bray, Châtenay-sur-Seine, Égligny eta Gravon\n2007an Balloy udalerrian erroldatutako biztanleak 337 ziren. Familiak 128 ziren, horien artean 36 pertsona bakarrekoak ziren (12 bakarrik bizi ziren gizonak eta 24 bakarrik bizi ziren emakumeak), 44 seme-alabarik gabeko familiak ziren, 44 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 157 etxebizitza zeuden, 135 familiaren etxebizitza nagusia ziren, 19 bigarren erresidentzia ziren eta 3 hutsik zeuden. Etxebizitza guzti hauek 157etxeak ziren. 135 etxebizitza nagusietatik 124 bere jabearen bizilekua ziren, 7 alokairuan okupaturik zeuden eta 4 doan lagata zeuden; 5 etxek bi gela zituzten, 26 etxek hiru zituzten, 36 etxek lau zituzten eta 68 etxek bost zituzten. 112 etxek euren parking plaza propioa zuten azpian. 65 etxetan ibilgailu bat zegoen eta 57 etxetan bat baino gehiago zituzten.\nBalloy udalerriko biztanleria-piramidea 2009an .\n2007an lan egiteko adina zuten pertsonak 204 ziren, horien artean 143 aktiboak ziren eta 61 inaktiboak ziren. 143 pertsona aktiboetatik 131 lanean zeuden (74 gizon eta 57 emakume) eta 12 langabezian zeuden (4 gizon eta 8 emakume). 61 pertsona inaktiboetatik 24 erretiraturik zeuden, 15 ikasten zeuden eta 22 "bestelako inaktibo" gisa sailkaturik zeuden.\n2009an Balloy udalerrian 131 unitate fiskal zeuden, 331 pertsonek osaturik. Pertsona bakoitzeko diru-sarrera fiskalaren mediana urteko 20.158 euro zen. \n2007an zeuden 7 komertzioetatik, 3 erauzte enpresak ziren, 2 ibilgailuen saltze eta konpontze enpresak ziren, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Balloy udalerrian 5 nekazaritza-ustiategi zeuden.\nGravon (2,0 km)\nBazoches-lès-Bray (3,1 km)\nÉgligny (3,7 km)\nLa Tombe (4,3 km)\nChâtenay-sur-Seine (4,5 km)\nVimpelles (4,8 km)\nVinneuf (5,3 km)\nAzken aldaketa 1 iraila 2020(e)an, 12:29(e)tan\nOrriaren azken aldaketa: 1 iraila 2020, 12:29.


Ingurumenaren Nazioarteko Egunak klima-aldaketari aurre egiteko eskatu dio unitateari | Consumer\nIngurumenaren Nazioarteko Egunak klima-aldaketari aurre egiteko eskatu dio unitateari\nNBEk beste akordio bat hartzeko eskatu die herrialdeei, tenperaturen igoerari aurre egiteko\nEgilea: mediatrader 2009-ko ekainak 5\n“Zure planetak behar zaitu! Unados contra el cambio climático lemapean egingo da gaur, ekainak 5, Ingurumenaren Nazioarteko Eguna. Jardunaldi horretarako deia egin dutenek unitateari deitu diote arazo horri aurre egiteko, Nazio Batuen klimari buruzko goi-bileratik sei hilabetera. Goi-bilera Kopenhagen izango da, eta han jarriko dira Kiotoko Protokoloaren ordezko hitzarmenaren oinarriak, 2012an amaituko baita.\nAurtengo leloak “planeta babesteko guztion erantzukizun indibiduala islatzen du, baita nazioek abenduan klima-aldaketari aurre egiteko beste hitzarmen bat egiteko premia ere”, dio NBEren Ingurumen Programak (NBIP). “Egun hau guztiontzat, gazte eta zaharrentzat, komunitatearekin edo hurbileko lagunekin, planetaren zainketa erakusteko aukera da”, gehitu du.\n“Ingurumenaren Nazioarteko Egun honetan, planeta berdeagoa eta garbiagoa egiteko neurri zehatzak hartzera animatzen zaituztet guztiok. Itzali argiak. Garraio publikoa hartzen du. Birziklatu. Landatu zuhaitz bat. Garbitu zure tokiko parkea. Mantendu ingurumen-praktikak egiten dituzten enpresa arduradunak. Eta zure gobernuaren ordezkariei ere eskatu behar diezu Kopenhageko tratua sina dezatela”, adierazi du NBEko idazkari nagusi Ban Ki-moonek\nAlde horretatik, Nazio Batuek “Seal the Deal” kanpaina jarri dute abian, pertsonak eta planeta babestuko dituen klima-aldaketari buruzko akordioa eskatzeko munduko liderrei.\nAurten, Mexiko da anfitrioia, “klima-aldaketaren aurkako borrokan gero eta eginkizun handiagoa duelako, munduko karbono-merkatuetan gero eta gehiago parte hartzen duelako, zuhaitzak masiboki landatzeko kanpainak egiten dituelako eta baliabide naturalak erabiltzen dituelako”, adierazi du NBIPk.\nIngurumenaren Nazioarteko Egunaren aurtengo beste puntu bat “Héroes del Clima” proiektua da. Ekimen honen bidez, aparteko balentria pertsonalak, goi-mailako espedizioak eta beste ingurumen-aktibismo batzuk egiten ari diren pertsonei laguntzen zaie.\nHeroi horien artean daude Charles eta Sho Scott, aita-semeek osatutako taldea, Japonian zehar bizikletaz ibiltzen dena ingurumen-kontzientzia handitzeko; David Rothschild, plastiko birziklatuzko ontzi bat eraikitzen ari dena Pazifikoa zeharkatzeko eta “Pazifikoko Zabor-Adabaki Handia” deritzona bisitatzeko -700.000 kilometro koadroko zabor-orban bat, hondakin-.\nakordio klima-aldaketa Munduko Eguna planeta-eu unitatea


Kulturartekotasun Hezkuntzan sakontzeko argibideak emango ditu Amelia Barquin irakasleak eguenean - Aretxabaleta - Goiena.eus\nKulturartekotasun Hezkuntzan sakontzeko argibideak emango ditu Amelia Barquin irakasleak eguenean\nMirari Altube 2018-05-15 08:35\nGuraso Foroak eta Udalak elkarlanean antolatutako trebakuntza saioari hasiera emango diote eguenean, maiatzaren 17an. Lehenengo hitzaldia eskainiko du Mondragon Unibertsitateko Huhezi fakultatean Kulturartekotasun Hezkuntzako irakasle den Amelia Barquin irakasleak. Udaletxeko ganbaran da, 18:00etan.\nKulturartekotasun Hezkuntza zer den Amelia Barquinek berak azaldu du:\n"Agi denez, gure gizartea gero eta kulturanitzagoa da. Egoera horretan gero eta gehiago entzuten da Kulturarteko Hezkuntzaren premia. Zer da bada Kulturarteko Hezkuntza? Hitz gutxitan, gizarte anitz –eta kultur anitz– batean modu baketsuan eta aberasgarrian bizi ahal izateko ikas/irakaskuntza. Ikaskuntza horren ardatzak honako hauek izango dira: errealitatearen ulermen kritikoa, beste pertsonekiko errespetua, komunikaziorako gaitasuna, solidaritatea eta pertsonen eta kulturen arteko elkarlaguntza. Justiziaren aldeko jarrera da funtsezko balioa. Herritartasunerako hezkuntzaren barruan kokatu ahal dugu.\nZiur aski, gure gizartea gehiago da "kultur anitza" "kultur artekoa" baino. Autoktonoen artean, jarrera adeitsuen ondoan, mesfidantza batzuk ere aurkitzen ditugu. Gizartearen parte batek joera "asimilazionista" du eta nahiago luke migratuei gutxiago nabarituko balitzaie ezaugarri kultural desberdinak dituztela (ohitura erlijiosoak, emakume musulman batzuen zapia...).\nOztopo nagusia ez da beldurra, ezjakintasuna eta harreman falta baizik. Jatorri desberdineko pertsonek elkar ezagutzen dutenean eta harremana dutenean, mamu asko desagertzen dira, finean konturatzen garelako balio eta praktika asko partekatzen ditugula eta gehiago dela batzen gaituena bereizten gaituena baino. Harreman atsegin horiek oso onuragarriak dira denentzat. Beste arrisku handi bat "agrabioa" da; desabantailan dauden autoktono batzuk heltzen dira pentsatzera etorri berriak haien lehiakide zuzenak direla eta etorkinek dutela haien egoera eskasaren errua. Benetan ardura dutenengan fokua beharrean, "ilarako azkenen pertsonengan" jartzen dute, ez oso modu estrategikoan. Baina edozein modutan ere, sentimendu hori abisu bat da; oinarrizko ongizatea bermatu behar da herritar guztientzat, desabantailan daudenen egoera bereziki zainduz".\nGurasoentzako mezu batzuk ere emango ditu eguenean egingo duen hitzaldian; hona hemen:\n- Gure seme-alabek gugandik entzuten duten diskurtsoa aniztasunaren inguruan positiboa izatea (eta ez estereotipatua eta mesfidantzan oinarritua).\n- Umeen arteko harremanak sustatzea eskolatik kanpo (parkean elkarrekin jolastu, lagunak etxera ekarri, urtebetetzeetara gonbidatu...)\n- Helduok ere harreman positiboak izateko beste jatorri batzuetako pertsonak...


Minimal Clock erloju mugikorreko widget bat da Androidea\nGure telefonoaren pantailan mahaigainerako erloju bat bilatzen ari bagara, ziur asko garaiz apustu egin beharko dugu, kategoria honetako onena den eta mota honetako aplikazio batek eskatu behar duen guztia duen aplikazioa, ederki sortutako interfazea gure begien aurrean jartzeko ere. horrek Google-k berak eskuratzera bultzatu du aplikazio eta zerbitzuen ekosistema handian integratzeko.\nBaina Timely baino zerbait gehiago nahi badugu, gaur esku artean dugu ziur Timely lagun dezakeen aplikazioa eta Minimal Clock izena du. Bere lokalak minimalismoa dira diseinuan eta funtzionalitate "mugikorra" dute Android terminaleko mahaigainera widget gisa eramateko.\nMinimal Clock da erlojua bezalako widget mugikorra telefonoaren pantailatik pasatzen garen bakoitzean ikusiko dugun denbora, eguna eta bateriaren kargaren egoera hartzen gaitu. Eskura izango dituzun trepetak guztiz konfiguragarriak dira eta kolorea edo gardentasuna aldatzeko.\nTimely bera bezala, Minimal Clock-ek widget-a erloju edo alarma aplikazio zehatz batekin lotzeko aukera ematen du, zuzenean estekatutako aplikaziora eramateko. Horrekin kontatu behar duzu aplikazioa beta bertsioan dago beraz, eguneratze gehiago agertuko dira ezaugarri eta hobekuntza gehiago emanez, baita akatsen bat edo beste ere egon daitezke bertan beta edo alfa fasean dauden aplikazioekin gertatu ohi den moduan.\nLa aplikazioa guztiz doakoa da Beraz, zure eskura duzu ordua, eguna eta bateriaren kargaren berri emateko jarraian aurkituko duzun widgetetik zuzenean eramango zaituen estekaren bidez. Aplikazio gomendagarria da Timely-k baino diseinuan trepeta hobea nahi baduzu.\nArtikuluaren bide osoa: Androidea » Android aplikazioak » Minimal Clock diseinu minimalista aipagarria duen erloju mugikorra da\neffex esan zuen\nErloju bikaina! Ezagut al zenezake irudien abiarazlearen izena edo gaia? Izugarri gustatzen zaizkit ikonoen pastel tonua eta kolore lauak.\nIkono paketea Cryten by Vertumus da\nGaratzailearekin harremanetan jarri naiz eta xehetasunari erreparatuta ez dago hurrengo aktibatutako alarma erakusteko modurik. Horrek erloju eta widget askok egiten badute, hurrengo edo hurrengo eguneratzeetan jarriko duela erantzun du egiteko modu nahiko minimalista aurkitzen du ... Aktibatu edo itzaltzeko botoiarekin, norbaiti gustatzen ez bazaio ere, lan ona egin.\nOrain 1440p-ko bideoak erreproduzitu ditzakezu YouTube-n LG G3-rekin


Siriako borroka lirikoa | EIBZko liburutegia\nAsteon bete dira bi urte gatazka lehertu zela Sirian, protesta baketsuei gerrarekin erantzun ziotela. Dozenaka mila dira hildakoak; beste horrenbeste desagerraraziak, giltzapetuak, iheslariak. «Ez dut ulertzen nola hiltzen duten jendea soilik askatasuna eskatzeagatik. Ez dut konprenitzen ahal». Aurreko horiek Hala Mohammad poetaren hitzak dira, Pariseko erbestean esanak. «Hemen ari naiz idazten, baina Siriatik dator inspirazioa, nostalgia, ene ahotsaren premia. Izan ere, premiazkoa dut esatea zer den ederra eta zer ez». Jaioterriko protesta jendetsuetan gehien entzun den oihua hartu du poetak mintzagai: «Protestetan diote: ‘Siriako herria ez dute umiliatuko’. Aurten idatzi den poemarik onena da. Orain jendea jendeaz ari da hizketan; lorpen handia da hori».\nMohammaden poesia bereizten du, hain justu, haren berezkotasunak, itxurazko bat-batekotasunak. Gogoeta ilunen ordez, bizitzatik bizitzara kliska egiten duten ideiak ageri dira: koloreak, zentzumen bulkadak, mugimenduak eta usainak dakartza etengabe gogora. Memoriak pisu berezia du harilkatze liriko horretan, hala nola beldurrak, alienazioak, bakardadeak… finean, sakon-sakonean sentitzen den atsekabea da, bidea galdu izanaren sentipena. Ezin argiago dio Arimak ez du memoriarik (1994) bildumako poema batean: «Goizean / argia sartu da gupidagabe / begi argiz / ikusi dut / ene bakardadea».\nPoetak muzin egiten dio sintaxi konplexuari, nahiago du espresio soila. Erbestetik argi ikusten du poesia dela herriak behar duen indar eraldatzailea. Estreinako bilduman poema bakoitzak zeraman izenburu bana; ordutik aurrera, ordea, zenbakitu egin ditu. Hala ikusarazi nahi du, nolabait, olerkiok elkarren menpeko zati baino ez direla, osotasun baten parte. «Poeta alferra nauzue. Tradizioei uko egitearekin bat, poesia idaztearen errutinari ere egin diot uko. Olerki batzuk ahoz esan, eta esan orduko haizeak eraman ditu kolpean; beste batzuk, aldiz, alboan izan ditut hamarraldi batez, haiek idazteko gauza izan naizen arte».\nMunduko hainbat jardunaldi, topaketa eta jaialditan izan da Hala Mohammad, hala nola Medellinen eta Berlinen. Arabiar kulturako emakume intelektual denez gero, artearen bidez eman du bere bizipenen berri. Gaztetan Paris VIII unibertsitatean zinema ikasketak eginez geroztik, zeluloidearekin estuki lotuta bizi da: gidoigile, jantzi-diseinatzaile eta zuzendari lanak egin izan ditu hainbat film luze eta dokumentaletan. 1994ko debut literariotik hona, dozena erdi liburu eman du argitara. Poema bilduma horien izenburuak aski adierazgarriak dira: Zuri leun haren gainetik (1998), Bizitza ttipi bat (2001), Beldur hau (2004) eta Ene atea joko banu bezala (2008), besteren artean. Kazetari ere aritu izan da Mohammad hainbat hedabide arabiarretan. Siriako gerra lehertu zenean, zazpigarren poema bilduma ari zen osatzen, Parisen.\nArabiar idazle garaikideen artean ospetsuenetako bat da, ziur aski, Nizar Kabbani (Damasko 1923-1998 Londres). Siriako jendeak «maitasunaren poeta» eta «emakumeen poeta» izendatu zuen, ogibidez diplomatiko izanagatik, poesian hainbat gai arantzatsuri heldu zielako, soiltasuna eta dotorezia bilatuz betiere: maitasuna, erotismoa, feminismoa, erlijioa eta arabiar abertzaletasuna. Erdiko klaseko merkatari familian sortu zen Kabbani; 15 urte zituelarik, arrebak bere buruaz beste egin zuen, familiak ez ziolako uzten berak maite zuen gizonarekin ezkontzen. Kabbanik zioenez, arrebaren hiletetan hartu zuen erabaki irmoa: heriotza hura eragin zuen egoera soziala aldatzea.\nIraultzailea ote zen galdetu zioten behin elkarrizketa batean, eta zera erantzun zuen: «Maitasuna gatibu dago arabiar munduan, eta hura askatu egin nahi dut nik. Ene poesiaz askatu nahi dut arabiar arima, sentimena, gorputza. Izan ere, gizon-emakumeen arteko harremanak ez dira sanoak gure jendartean». Haren garaiko intelektualen artean, Nizar Kabbani izan da, hainbaten ustez, aurrerazale eta feminista nabarmenetako bat. Baina ez zituen soilik maitasuna eta emakumeak nahi aske; Damasko hiriarekin ere harreman berezia izan zuen —Jasmina, Damaskoko lurrina lana, horren adibide—.\nPorrot mingarria izan zen herrialde arabiarrentzat Sei Eguneko Gerran jasandakoa, 1967an, Israelen kontra. Gertakari hark nabarmen eragin zuen Kabbaniren lanean: maitasun eta erotismo gaiak alboratu, eta politika gaiei heldu zien, baita gogor heldu ere. Urte hartan hartu zuen Londresen bizileku, baita Nizar Qabbani izeneko argitaletxea sortu ere. Garai hartako Marginal Notes on the Book of Defeat (Bazter-oharrak Porrotaren Liburuan) poeman, esaterako, lerro esanguratsu hauek topa daitezke: «Ene herri gaixoa, / instantean aldarazi egin nauzu / maitasunaz eta desiraz idazten zuen poeta izatetik / labanaz idazten duen poeta izatera. (…) Horratx gure tragediaren sekretua: / ahotsak baino ozenagoak dira gure oihuak / eta garena baino garaiagoak dira gure ezpatak».\nArabiarrentzako autokritika hark, alabaina, haserrea areagotu egin zuen arabiar politikako ezker eta eskuin lubakietan. Londresko erbestean eman zituen bizialdiko azken 15 urteak Nizar Kabbanik. Hil arte jarraitu zuen poemak eta idazkiak argitaratzen, ika-mika politikoak hauspotzen, maitasunari eta emakumeei bere erara kantatzen. Bihotzekoak jota hil zen, duela 15 urte, erbestean; edonola ere, argi idatzi zuen testamentuan: «Ehortz nazazue Damaskon, poesia eta sormena irakatsi dizkidan umetokian, Jasminaren alfabetoa segurtatu didan hartan». Hain zuzen ere, lau dozena liburutik gora argitaratu ondoren, 1998an atera zen argitara haren azken bilduma: Jasminaren alfabetoa.\nKategoria Berria egunkaria, Literatura, etiketak 2013, Berria, Ion Olano Carlos, Literatura, Siria by liburutegia. Gorde lotura.


BIDE PUBLIKOA OKUPATZEA: OSTALARITZA ETA SALTOKIAK - Irungo Udala\nBIDE PUBLIKOA OKUPATZEA: OSTALARITZA ETA SALTOKIAK\nOstalaritzak eta saltokiek bide publikoa okupatzeko alta ematea, urtero berritzea, baja ematea edo erregularizazioa kudeatzea.\n-Ahal publikoa egikaritzea RGPD 6.1.e) art\n-Terrazak eta mahaitxoak jartzeari buruzko Udal Ordenantza.\n-Jarduerari buruzko datuak.\n-Erantzukizun zibileko asegurua.\nEskatzailea edota bere ordezkaria/k.


Bizitzaren alde, berriro, jubilatuok kalera | Iritzia | GARA Euskal Herriko egunkaria\nAlternatibako kidea eta pentsioduna\nAlain Krivine lagun zaharrak esan berri du 68ko belaunaldia fisikoki zein politikoki hila dagoela, baina bere horretan irauten dutenek badutela oraindik borrokan jarraitzeko grinarik, baita belaunaldi berriekin txertatzeko zioa ere. Bat egiten dut iritzi horrekin.\nOrain dela urte bi zendu zen Stephen Hawking-ek askotan adierazi zuen ez ziola beldurrik herioari; alabaina, bizitzea merezi zuela eta ez zuela presarik hiltzeko. Irakurle arruntek, segur aski, Krivine eta Hawking-en artean ez dute antzemango lotura handirik. Bata, gauchista petoa, 68ko maiatzean bere une loriatsuena bizitakoa, eta ondorengo borroka internazionalistaren eremu gutxituan askorentzat ispilu izandakoa; bestea, arrakasta handiko zientzialaria, denboraren joan-etorrian fisikoki ahultzen zihoan heinean, intelektualki handitzen joan zena, mundu osoa aho bete hortz utziz. Biak ala biak Prometeoren oinordekoak, iraultzaile petoak fisikan zein politikan. Unibertsoa zein mundua beste modu batera ulertzera engaiatuak, eta egoera okerrenean ere bizitzea merezi duela sinesgarri egin dutenak. Krivinek bere bizitza osoan denbora gutxi egin du kartzelan; halaz ere, bizitza osoa ziega ilunetan gatibu izan zen August Blanqui-ren oinordekotzat du bere burua. Hawkingi gorputza bihurtu zitzaion kartzela. Batak zein besteak adimen irudimentsuari esker gainditu zituzten ezintasunaren mugak gizaki askeak bihurtuz.\nBiak ateoak, gainera. Bata, marxista materialista; bestea, «ez dago zerurik edo beste bizitzarik ordenagailu apurtuentzat» adierazi zuen zientzialaria. Biak ere gizarte justuago baten aldekoak. Communard iraultzailea, Parisko Komunaren eta Manifestu Komunistaren jarraitzailea bata; bestea, «denek izan dezakete luxuz beteriko bizitza bat makinek sorturiko aberastasuna banatzen bada, edo gehienek miseria gorrian amai dezakete makinen jabeek lortzen badute aberastasunaren banaketa zapuztea», halako manifestu iraultzailea egiteko gai izan zena.\nEta egunotan heriotzatik bizitzatik baino hurbilago gauden milaka eta milaka jubilatu kalera aterako gara Abenduaren 5ean, Toledoko Itunaren alde kezkagarrien aurka, bizi garen artean duintasunez bizi nahi dugula adieraziz.\nGora gu eta gutarrak, jubilatu martxosoak!


Historiaurreko beste aztarnategi bat aurkitu dute Barrikan: "Zabaletxe 22" - Barrika - Hiruka.eus\nHistoriaurreko beste aztarnategi bat aurkitu dute Barrikan: "Zabaletxe 22"\nIker Rincon Moreno 2022-06-20 15:59\nDuela 40.000-42.000 urteko materiala gordetzen duen aztarnategi berri bat aurkitu dute Barrikan, Meñakoz inguruan: "Zabaletxe 22". Joan den astelehenean abiatu zituzten indusketa-lanak bertan, eta eguen honetara arte arituko dira bertan, momentuz.\nBarrikako Udala eta Edestiaurre Arkeologi Elkartea lankidetzan ari dira 1982an Iñaki Líbanok, elkarte horretako presidenteak, aurkitutako aztarnategi horren indusketan. Bertan dabiltza egunotan lanean doktoratu osteko ikertzaileak, EHUko ikasleak eta Edestiaurre Arkeologia Elkarteko kideak, Historiaurreko katedradun Álvaro Arrizabalaga Valbuenaren eta EHUko María José Iriarte Chiapuso doktorearen zuzendaritzapean.\nArrizabalagak azaltzen duenez, lehenengo fasean, lau metro koadroko zundaketa arkeologikoa egin dute, eta daborduko aurretik planteatutako helburuak bete dituzte, hau da, baieztatzea inguru horretan Erdi eta Goi Paleolitoko materialak daudela, bereziki Châtelperron aldikoak. Hala, hortik gertu dagoen Aranbaltzakoagaz batera, hauxe izango da azkenengo neandertalen eta lehenengo gizaki modernoen arteko trantsizio-frogak izan ditzakeen beste aztarnategietako bat inguruotan. "Oso aztarnategi gutxi daude halako materialak batzen dituztenak; Frantzia hegoaldean eta Iberiar penintsularen iparraldean kokatzen den kultura materiala da hori, eta horiek jasotzen dituzten aztarnategi guztiak oso preziatuak dira", dio katedradunak.\nJoan den astelehenean hasi zituzten indusketa-lanak bertan, eta eguen honetara arte arituko dira beharrean, momentuz. Izan ere, Arrizabalagak berak azpimarratu duenez, hasierako fase honetan suharriz egindako kalitate handiko askotariko tresnak agertu dira, inguruotako beste aztarnategietan bezala. "Hemengo suharriaren kalitatea oso handikoa da, eta antzinako gizakiak horrek erakarrita etortzen ziren hona, Barrika eta inguruotara, lehengai horrekin hornitzeko".\nIldo horretan, zer motatako aztarnategia den galdetuta, Arrizabalagak aitortu du oraindino goiz dela jakiteko hori, baina dagokigun garai kronologikoa kontutan hartuta, hiru motatakoak izan daitezkeela azpimarratu du: lantokiak, ehiza-lekuak eta kanpalekuak, aire zabalekoak. Halere, orain arte jasotako materiala ikusita, uste du zantzu asko daudela esateko "Zabaletxe 22" aztarnategia harri-tresnak egiteko tailer bati lotuta egon daitekeela: "Oraindik falta zaizkigu nukleoak, euskarriak eta tresnak egiteko erabiltzen zituztenak, baina topatutako materiala ikusita, hipotesi logikoena da tailer moduko zerbait dela honakoa".\nHala, hasierako emaitzok ikusita, etorkizun hurbilean litekeena da indusketa-lanak zabaltzea, areagotzea eta kanpaina gehiago bideratzea bertan.\nIñaki Libano Edestiaurre Arkeologi Elkarteko presidenteak aurkitu zuen orain 40 urte "Zabaletxe 22" aztarnategia, Meñakozeko inguruetan hodi batzuk sartzeko lanak abiatu zituztenean. Ordutik, impasse batean mantendu dute hori aztertzeko proiektua, orain arte.\n"Eskualde eta Bizkaia mailan garrantzi handiko aztarnategia izango da hau, eta baliteke Europa mailan ere, eta horregatik dago sartuta ikerketa-lanetan EHU. Izan ere, Arrizabalagak aipatu duen bezala, Châtelperron aldiko aztarnategi oso gutxi daude inguruotan, eta oso esanguratsua da garai hori neandertalen eta Homo Sapiensen arteko trantsizioa ezagutzeko", dio Libanok.\nHala, uneotan, Châtelperron kultura jasotzen dituen aztarnategi bi ditu Barrikak, "eta izugarria da hori". Etorkizunean, gainera, udalerriko inguruetan eta Uribe Kostan katalogatuta dituzten beste 70 aztarnategiak ikertzen hasiko direla iragarri du Libanok.\nIker Rincon Moreno 2017 urr 10 Barrika\nAzkenengo neandertalen bizitza eta ibilbidea ezagutzeko egundoko aukera dago Uribe Kosta eskualdean, berton aurkitutako aztarnak ugariak dira eta.\nEskualdeko aztarnategiak "garrantzi handikoak" direla uste du William Fitzhugh aditu estatubatuarrak\nHiruka.eus 2017 eka 02 Barrika\nUribe Kostako historiaurreko aztarnategiak ezagutzeko asmoz, Barrikako Kurtziomendi inguruak bisitatu zituen atzo William Fitzhugh antropologo esta...\nGoazen Uribe Kostako historiaurrea ezagutzera\nIñaki Libano 2020 urt 24 Barrika\nEskualdeko historiaurrearen lehenengo arrasto arkeologikoen berri eman zuen Antonio Aguirre Andrések 1955ean Materiales arqueológicos...


‘Gurea Kultura’ ekimena festetan izango da bigarren urtez | danbolin\nZezenketa garaian herritarrei alternatiba bat eskaintzeko helburuarekin jaio zen pasa den urtean ‘Gurea Kultura’ ekimena eta aurtengo festetan ere presente izango da. Bi ekitaldi prestatu dituzte. Lehenengoa, irailaren 6an izango da. Arratsaldeko 18:00etan hasita, EH Sukarra eta Rukula taldeen kontzertuak izango dira estazio zaharrean. Irailaren 8an, berriz, Bargaztak taldeak mural margoketa egingo du Alonderoko aldapan, 18:00etatik aurrera.\nZestoako Udala laguntzeko prest izan dutela azaldu dute Gurea Kulturako kideek. “Zorionez, aurreko urtean ez bezala, aurtengo edizioa antolatzerako orduan Zestoako Udala laguntzeko prest azaldu da eta irailaren 6ko kontzertuak antolatzeko erraztasunak eman dizkigu. Taldean eztabaidatu ondoren, “Gurea Kultura” ekimenak musika taldeen kudeaketa bere gain hartuko du, eta Udalak azpiegitura gastuak bere gain hartuko ditu. Beraz, taldean dagoen gogoarekin eta Udalak emandako bultzada hori aprobetxatuta, ekimen borobilagoa egingo dugulakoan gaude” azaldu dute.\nBono laguntzak salgai\nAurreko urtean bezala, ekimena babesteko bono laguntzak jarriko dituzte salgai. Portale, Mollergi, Fati eta Koiote tabernetan eskuratu ahal izango dira 10 euroren truke. Bildutako dirua musika taldeen gastuei aurre egiteko erabiliko dute eta irabaziak lortzen badituzte, Manex Odriozola herritarraren balizko epaiketa baten gastuei aurre egitera bideratuko dituzte. Antolatzaileek Zestoa eta inguruetako jende guztiari antolatutako ekimenetan parte hartzeko deia egin die.\nPrevious Article X.GAZTEEN UDAKO TXAPELKETAKO KARTELERA\nNext Article Festetako paella jana antolatzeko azken bilera egingo da hilaren 23an


"Illua" eta honekin lotutako ohitura zaharra - Ahotsak.eus\n"Illua" eta honekin lotutako ohitura zaharra\n"Illua" eta honekin lotutako ohitura zaharra Insignis pinua 40 urte ingururekin egoten da botatzeko moduan. Hortik gora ez da komeni, "ilotzen" hasten delako. "Illua": enborrari barruan sortzen zaion egur ustela. Aste Santuko ohitura: mutikoak etxez etxe joaten ziren su bedeinkatuarekin sututako "illua" eramatera.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ELG-012-002 kodeko bideoa nahi duzula aipatzea: ahotsak@ahotsak.eus\nInsignis pinua 40 urte ingururekin egoten da botatzeko moduan. Hortik gora ez da komeni, "ilotzen" hasten delako. "Illua": enborrari barruan sortzen zaion egur ustela. Aste Santuko ohitura: mutikoak etxez etxe joaten ziren su bedeinkatuarekin sututako "illua" eramatera.\nGaia(k): Ohiturak eta bizimodua » Erlijioa » Ohiturak eta sinesmenak , Natura » Meteorologia , Baserria » Baserriko lanak » Mendiaren aprobetxamendua\n-... sartu dana piñuz eta... Ointxe bota dabe. Horrek piñuixorrek eukazen hogeta hamabost urte inguru. Hortxe inguruan, hortik berrogei urtera. Behin berrogeta hamar urte ezkerio zarra da piñua, "sobre todo" insenisa, zarra da, ze illotzen hasten da, segun ze parajetan dauen, baiña. Illotzen hasten da. Illua badakizu ze dan, ezta? Ba tronguai barruan formatzen jakon ustela, egur ustela. Illua. Illua da guk ohittu ixan doguna aste santuan, "sobre todo" zapatu santuan; hartzen da su bedinkatua illuakin eta eruaten zan orduan, ekarten zan etxetara, labatara, eta sutara botatzen zan ba... ez dakit nik zegaittik. Ohittura, ohittura zahar bat da hori, botatzen zan, eta guk ba mutikuak zela giñan, ba etxetara-ta entregatzen giñuan eta gero hiru edo lau txakur haundi emoten oskuezen, eta haren aldera han sua hartu eta ekarten zan; eta bazian, orduan be danerako jentia euan eta gu baiño espabillautxuauak be, eta harek eitten eben, guk baiño ordu erdi bat lehenao erak emon sua zeozekin, pospoluakin edo zeozekin, eta entregau hango sua dan moduan, eta gu etortzen giñanian suakin: "Bai, ekarri doskue ba sua". "Zelan ekarriko otsuen ba zuei?" Hori Jesukriston kurutzian moduan da: Jesukriston kurutzia, ba, judixuak toneladak salduittue. Toneladak Jesukriston kurutzia diela! Baiña saldu dabenak be dirua hartu dau, eta erosi dabenak be beren fede onakin erosi dau; oseake bixak ondo serbiduta geldittu dia.\n-Su bedeinkatua nun hartzen ziñuen?\n-Su bedeinkatu hori egoten zan elixpian.\n-Egun horretan bertan egitten zan?\n-Bai. Lehen Bariku Santu, Bariku Santuan ez dait, Zapatuan eitten zan lehen be. Baiña oin diferente dao. Oin eitten da zapatu gabian, mezia eta elizkizuna eta eitten dia. Bueno, oin diferente da. Oin kanbixau ein die gauzak eta diferente da. Eta han bedeinkatzen eben sua eta, bedeinkatzen dau abadiak sua, eta Kandelarixoz kandelak bedeinkatzen dien moduan San Blasetan, ba sua bedeinkatzen da Zapatu Santu egunian. Eta gero, ba, esan doten moduan, ba, sinisten dabenak edo, sinisten ez dabenak be bai askok, numerua eittearren edo zeoze eittearren eruaten dabe.\n-Eta esan dozu etxeko sutara botatzen zala?\n-Bai. Ni akordatzen nai gurian amandriak-eta, amandriak-eta gurian fede haundixa euken, aittajaunak-eta gure aldian. Fede haundiko personak zian-eta; harek sutara botatzen eben eta labara-ta, harekin aittiaren ein-eta. Bai, halako istorixak, halako istorixak. Ze antxiñako sorgiñen moduko istorixak, bakizu? Bestekaldera, baiña bueno...\n-Eta ohittura horrek poliki-poliki...\n-Bai. Horrek ohitturok ba geldi-geldi... Ez, gurian oindio esistitzen dau. Bai, oindio esistitzen dau gurian. Baiña gurekin amaittuko dia horrek be.\nArotzerian ere modak\nEgurra zelan garraiatu\nIlargiaren eragina zuhaitzak botatzeko orduan\nSan Juan eskean baimenik gabe irtetearren isuna\nGaztainak etxerako eta kalean saltzeko\nLehengo negu gogorrak\nGerra zibilari izarrei begiratuta igarri zion sasimedikua


Bernardo Atxaga • ZUZEU\nEtiketa: Bernardo Atxaga\nJuan Kruz Igerabide idazle oparoa dugu. Genero ugari landu izan du eta akaso poesian nabarmendu den arren nagusiki, narratiban ere erreferentzia azpimarragarriak idatzitakoa da, besteak beste, Hauts b...\n2013ko azkeneko Sautrelan Bernardo Atxaga izango dugu saioko protagonista nagusia. Ezagun denez, berriki argitaratu du bere azkeneko liburua, Nevadako egunak. Lau urte igaro dira bere azkeneko nobelat...\n“Leku Hutsak Hitz Beteak”, Bernardo Atxagari buruzko dokumentalaren trailerra\nhttp://www.youtube.com/watch?v=o_2fKI1Nu9A Aurten 60 urte bete dituen Donostiako Zinemaldiak Zinemira sailean Bernardo Atxaga idazleari buruzko "Leku Hutsak Hitz Beteak" dokumentala estreinatuko d...\n‘Bi Anai’ filmaren trailerra\nBernardo Atxagaren Bi Anai eleberrian oinarritutako filmaren trailerra sarean dago jada. Bi Anai, Imanol Rayo iruindarrak zuzenduta, Donostiako 59. Zinemaldiko 'Zinemira' sailean lehiatuko da. Filmar...\nBernardo Atxaga: “Irakasleak esan zidan berriro Papini aipatzen banuen suspentsoa neukala”\nEgileren baten aipua, ideia ilustratzen duen adibidea, hitz baten edo besteren artean aukera egiteko geldialdia; patxadaz eta dotore janzten du Bernardo Atxaga berak erantzun bakoitza. 'Xola eta Ameri...\nBata eta beste esaten da Atxagari buruz bazterretan —batez ere idazleen arteko marmarretan—, baina izan gaitezen zintzoak, behingoz, eta eman diezaiogun Zesarri Zesarrena: handienetarik dugu a...


Esportazioak %13,8 eta inportazioak %32,9 hazi ziren ekainean Gipuzkoan - GARA\nEsportazioak %13,8 eta inportazioak %32,9 hazi ziren ekainean Gipuzkoan\n12 hilabetetan esportazio eta inportazioak hazi egin dira Gipuzkoan; 509 eta 288 milioi eurora iritsi dira, hurrenez hurren. Ekipamendu-gaiak dira horretan nagusi, eta Estatu frantsesa da aurreneko erosle eta saltzailea.\nGipuzkoako esportazioak %13,8 hazi ziren joan den ekainean aurreko ekitaldiko hilabete berarekin alderatuta. 509 milioi eurora iritsi ziren horiek, atzo Merkataritza Ministerioko Gipuzkoako Zuzendaritzak plazaratutako datuen arabera. Bestetik, inportazioei dagokienez, %32,9ko igoera izan zuen Gipuzkoak urtebetean, 288,3 milioi euro batzen dituztenak.\nKanpo merkataritzaren egituran sakonduz, Gipuzkoak esportatu zituen produktuen artean, ekipamenduetarako gaiak izan ziren nagusi, esportazioen %45,6 hain zuzen ere. Arlo horretako ondasunen inportazioa, berriz, %28,5koa izan zen. Sektore horren atzetik, erdi-manufaktura sektoreak esportazioen %33 osatu zuen eta inportazioen %26,3. Zerrendan hirugarren automobilgintza sektorea ageri da: Gipuzkoako esportazioen %11,2 eta inportazioen %4,7 dagokio.\nBestalde, Gipuzkoak atzerrira saldu dituen produktu eta ondasun guztien %58,6 Europar Batasuna (EB) osatzen duten 27 herrialdeetara iritsi dira. Hain zuzen ere, %17,9 Estatu frantsesera, %11 Alemaniara eta %8 Italiara. Hiru herrialde horiek izan dira bezero nagusiak. EBetik kanpoko bezero nagusi Turkia izan du Gipuzkoak; tren-materialak erosi ditu batez ere, esportazio guztien %6,5 osatuz.\nBestalde, 2009ko ekainetik, urtebetean, Gipuzkoa hornitu duten herrialde nagusiak Estatu frantsesa (%19,6), Alemania (%15) eta Txina (%11) izan dira. Hala, Asiako herrialdeak laugarren tokian utzi du Italia (%9,2).\n2010. urteko lehen seihilekoko datuak ere eskaini ditu Merkataritza Ministerioko Gipuzkoako Zuzendaritzak. Gipuzkoako esportazioak %5 hazi dira tarte horretan, 2.724,1 milioi euroraino. Inportazioek, berriz, %22,9 egin dute gora, 1.604,5 milioi eurora iritsiz.\nEra berean, urtarriletik ekainera ekipamendu alorrekoak izan ziren Gipuzkoak gehien esportatu nahiz inportatu zituen gaiak, %48,8 eta %28,1 hurrenez hurren. Bigarrenik, urtebeteko tartean gertatu bezala, erdi-manufakturatuak esportatu eta inportatu zituen gehien (%29,6 eta %24,5).\nAzkenik, eta hirugarren postuan, Gipuzkoak urteko lehen seihilekoan esportatu zituen ondasunen %11,6 automobilgintza sektorekoak izan ziren. Inportazioei erreparatuta, berriz, lehengaiek %17,3 osatu zuten.


San Isidro eguna ospatu dute baserritarrek - Eskoriatza - Goiena.eus\nSan Isidro eguna ospatu dute baserritarrek\nArantzazu Ezkibel Galdos 2008-05-15 21:26\nBaserritarren eguna da gaur, San Isidro eguna. Ibarreko hainbat baserri auzotan ospatu dute gaurko eguna. Baserriko lanak alde batera utzi eta kalera atera dira baserritarrak. Gu Eskoriatzako Aingeru Guarda ermitan izan gara; han bildu dira, Eskoriatza eta inguruko baserritarrak. Meza entzun ostean, bazkaria izan dute.\nAspaldiko legez egin izan duten moduan, baserriko lanak alde batera utzi eta jai izan dute baserritarrek gaurkoan. Ibarreko hainbat auzotan ospatu dute egun handia. Eskoriatzako Aingeru Guarda ermitan, esaterako, meza eman dute eguerdiko 12etan. Ondoren, bazkaria izan dute elkartean; guztira, 30 lagun inguru elkartu dira bazkaritarako. Bestalde, gogoratu dute baserritar gutxi geratzen dela gaur egun. Gaurko egunez ermitan egon diren gehienak nagusiak izan dira. Baserrietan jende asko bizi da baina gutxi dira baserriko lana egitetik bizi direnak.\nBestalde, Arrasateko Musakola auzoko baserritar eta auzotarrek meza nagusia izan dute goizeko 11:30etan auzoko ermitan. Parrokiako abesbatzak lagunduta egin dute meza. Ondoren luntxa izan dute San Isidro elkartean eta, amaitzeko, baserritarren zaindariaren omenezko bazkaria egin dute.


Hiru milioi euskoren langa gainditu du Euskal Monetak | Ekonomia | KAZETA\n2021 AZA. 20 - 09:15h\nHiru milioi euskoren langa gainditu du Euskal Monetak\nAzaroan langa berri bat gainditu du Euskal Monetak, hiru milioi eusko zirkulazioan izanez. Urrats berri honekin, Euskoak Europako tokiko moneta garrantzitsuenaren estatutua egonkortu baizik ez du egiten. Albiste on bat elkartearentzat, baina baita oro har Euskal Herriarentzat ere.\nEuskopay aplikazioa 2020ko udan sortu zuen Euskal Monetak. © Euskal Moneta\nHiru milioi eusko zirkulazioan daude gaur egun Ipar Euskal Herrian. Euskal Moneta elkarteak bere garapenean urrats berriak egiten segitzen du, azaroan langa berri bat gaindituz. Iban Carricano Euskal Moneta elkarteko komunikazio arduradunak azpimarratu duen bezala, albiste on bat da elkartearentzat, baina baita Euskal Herri osoarentzat ere, geroz eta eusko gehiago zirkulazioan izan eta geroz eta eragin baikorragoa duelakoz lurraldean.\nZeintzuk dira eragin horiek? Euskal Moneta elkarteak defenditzen dituen helburuak, hain zuzen. Hots, zirkuitu motzaren garapena, tokiko ekonomiaren defentsa, euskararen erabilpenaren sustapena eta ikusgarritasunaren garapena eta Ipar Euskal Herriko elkarteei babesaren adierazpena. Azken honi dagokionez, oroitarazi behar da, aurten, Ipar Euskal Herriko 61 elkarteren artean, 50.540 euro banatuak izan direla Euskal Moneta elkartearen ‘%3ko emaitza’ ekimenari esker.\nElkarteek 50.540 euroko emaitza errezibitu dute aurten Euskoari esker. © Eusko\nHiru milioi euskoren langa pasa izanaren garaipena, elkarteko lan-taldeek egindako lanaren fruitua dela uste du komunikazio arduradunak. Halaber, bere erranetan, euskoak numerikora salto egin izanak ere lagundu du, zenbakiek frogatzen duten bezala. «Herritar bat euskora kidetzen denean, automatikoki onartzen du hilabetero 20 euro bederen euskoz aldatzea bere kontuan. Jakin behar da, bataz bestean, herritarrek 60 uro aldatzeko hautua egiten dutela automatikoki. Hilabetero automatikoki egiten den aldaketa horri esker, 150.000 eusko zirkulazioan daude hilabetean», azaldu du kideak.\nProfesionalek eta herritarrek ere anitz lagundu dute garapen honetan. Gaur egun, 1.200 profesionalek bat egin dute euskoarekin, ahaztu gabe euskal moneta erabiltzen duten Ipar Euskal Herriko 33 Herriko Etxeak eta Euskal Elkargoa bera. Jakin behar da ere gaur egun 26 aldagune daudela Lapurdi, Baxe Nafarroa eta Xiberoan gaindi.\nPartikularrei dagokienez, aldaketa batez ohartu da Carricano. «Herritarrak ohartu dira bere eguneroko bizian euskoak erabiltzen ahal dituztela: ogia erosteko, farmaziara joateko edo garajean konponketak ordaintzeko», azpimarratu du.\nEtorkizunari begira ere erronkak ez zaizkio falta elkarteari. Erabiltzaile eta profesionalen sarea garatzen segitzeaz gain, euskoekin ordaintzeko aplikazio berri bat sortu nahiko luke, pagatzeko erraztasun gehiago eskainiz. Halaber, partikularren arteko ordainketak ere erraztu nahiko lituzke taldeak. Hala ere, kideak dioenez, gaur egun martxan dagoen aplikazioari begira, erabiltzaileak pozik daude. Euskopay deituriko aplikazioa 2020ko udan sortu zen eta gaur egun 1.200 lagunek erabiltzen dute. «Inoiz ez da hain erraza izan euskoz ordaintzea».


96/2018 EBAZPENA, maiatzaren 17koa, Jaurlaritzaren Idazkaritzako eta Legebiltzarrarekiko Harremanetarako zuzendariarena, zeinaren bidez xedatzen baita argitara ematea Idiazabalgo Udalarekin sinatutako lankidetza-hitzarmena, administrazioaren eta kudeaketa elektronikoaren esparruko zerbitzuak elkarri emateko dena.\nArtikulu bakarra Euskal Herriko Agintaritzaren Aldizkarian argitaratzea Idiazabalgo Udalarekin sinatutako lankidetza-hitzarmenaren testua, administrazioaren eta kudeaketa elektronikoaren esparruko zerbitzuak elkarri emateko dena.\nERANSKINA, JAURLARITZAREN IDAZKARITZAKO ETA LEGEBILTZARRAREKIKO HARREMANETARAKO ZUZENDARIAREN MAIATZAREN 17KO 96/2018 EBAZPENARENA EUSKAL AUTONOMIA ERKIDEGOKO ADMINISTRAZIOAREN ETA IDIAZABALGO UDALAREN ARTEKO LANKIDETZA-HITZARMENA, INFORMAZIOAREN, ADMINISTRAZIOAREN ETA KUDEAKETA ELEKTRONIKOAREN ESPARRUKO ZERBITZUAK ELKARRI EMATEKO\nVitoria-Gasteiz, 2018ko maiatzaren 17a.\nBestetik, Ioritz Imaz Baztarrika, Idiazabalgo Udaleko alkatea, Udalaren izenean, Toki-araubidearen oinarriak arautzen dituen apirilaren 2ko 7/1985 Legean ezarritakoa aplikatuta, eta tokiko araubidearen gaietan indarrean dauden xedapenen testu bateginak (apirilaren 18ko 781/1986 Legegintzako Errege Dekretu bidez onartuta) eta Euskadiko Toki Erakundeei buruzko apirilaren 7ko 2/2016 Legeak esleitutako eskumenak erabilita.\nEuskal Autonomia Erkidegoko Administrazioak eta Idiazabalgo Udalak, besteak beste, betebehar hauek dituzte: herritarrei kalitateko zerbitzuak esleitzea, baliabide publikoak eraginkortasunez esleitzen eta erabiltzen saiatzea eta administrazio-izapideak sinplifikatzea. Horrez gain, beste administrazio publiko batzuekin batera, helburu partekatuak lortzeko jarduten dutenean, parte-hartzearen, objektibotasunaren, gardentasunaren eta lankidetzaren printzipioak bete behar dituzte. Kasu zehatz honetan, EAEko Administrazioaren eta Tokiko Administrazioaren arteko elkarlana ezartzen da. Hala izan behar duela agintzen da lege hauetan: Euskadiko Toki Erakundeei buruzko apirilaren 7ko 2/2016 Legea (1. eta 4. artikuluak) eta Sektore Publikoaren Araubide Juridikoaren urriaren 1eko 40/2015 Legea (3. eta 140. artikuluak). Horretarako, 140.2 artikuluak ezartzen duenez, tokiko administrazioarekiko harremanak tokiko araubidearen oinarrizko legeen bitartez arautuko dira, III. tituluan araututa ez dauden gaietan.\nEuskal Autonomia Erkidegoko Administrazioak eta Estatuko Administrazio Orokorrak 2017ko martxoaren 24an lankidetza-hitzarmen berri bat sinatu dute, administrazio elektronikoaren esparruko zerbitzuak elkarri emateko. Lankidetza-hitzarmen horrek 2010eko urriaren 18ko hitzarmena ordeztu du.\nHitzarmen honek beste xede bat ere du: atxikitze-mekanismoa ezartzea, III. eranskina betez, hitzarmen hau sinatu duen Idiazabalgo Udalak atxikitzeko administrazio elektronikoaren esparruko oinarrizko irtenbideak elkarri emateko Estatuko Administrazio Orokorrarekin 2017ko martxoaren 24an sinatu den lankidetza-hitzarmenari, aplikagarriak diren alderdi guztietan. Aipatutako lankidetza-hitzarmen horrek Lehendakaritza Ministerioaren eta Euskal Autonomia Erkidegoaren artean administrazio elektronikoaren esparruko zerbitzuak elkarri emateko 2010eko urriaren 18an sinatu zuten lankidetza-hitzarmena ordezkatu du.\nEuskal Autonomia Erkidegoko Administrazioak eta Idiazabalgo Udalak hitzarmen honetako bi eranskinetan zerrendatzen diren eta Eusko Jaurlaritzari dagozkion zerbitzuen funtzionalitateak baliatu ahal izango dituzte. Eranskinak honako hauek dira:\nIdiazabalgo Udalean: administrazio elektronikoaren eskumena duen organoa.\nJarraipena, zaintza eta kontrola egiteko batzordea eratuko da, hitzarmen honetan eta eranskinetan alderdi sinatzaileek hartu dituzten konpromisoen kudeaketa, jarraipena eta kontrola egiteko. Honako kide hauek izango ditu: Idiazabalgo Udalak izendatutako bi kide eta Eusko Jaurlaritzak izendatutako beste bi.\nHitzarmenaren formalizazioa eta haren azkentzea Euskal Herriko Agintaritzaren Aldizkarian, Gipuzkoako lurralde historikoko aldizkari ofizialean eta Idiazabalgo udaletxeko iragarki-taulan argitaratuko dira.\nHamabigarrena. Idiazabalgo Udala atxikitzea Euskal Autonomia Erkidegoko Administrazioaren eta Estatuaren Administrazio Orokorraren artean 2017ko martxoaren 24an sinatutako hitzarmenari.\nIdiazabalgo Udaleko Alkatea,\nIORITZ IMAZ BAZTARRIKA.\nIoritz Imaz Baztarrika jaunak, Alkate gisa, Idiazabalgo Udalaren ordez, hauxe\nIdiazabalgo Udaleko Udalbatzak, 2017ko ekainaren 27an egindako ohiko bileran, erabaki du administrazio elektronikoaren oinarrizko irtenbideak elkarri emateko Estatuko Administrazio Orokorrarekin sinatutako lankidetza-hitzarmenari atxikitzea, jarraian zehazten diren baldintzei jarraituta eta hitzarmenaren 1.2 klausularen arabera. Hitzarmen hori 2017ko apirilaren 21eko Euskal Herriko Agintaritzaren Aldizkarian, 76 zenbakikoan, argitaratuta dago, eta 2017ko martxoaren 24an sinatu zen.\nIdiazabalgo Udalak hitzarmena ezagutu eta erreparorik gabe onartzen du, hari atxikitzeari dagozkion alderdi guztietan; horrez gain, konpromisoa hartzen du hitzarmenean jasotako betebeharrak betetzeko, alderdi sinatzaileek ematen dituzten administrazio elektronikoaren oinarrizko irtenbide teknologikoak (bigarren klausulan zerrendatu dira) edo eguneratu edo etorkizunean aldatzen direnak eskuratzeari eta erabiltzeari dagokienez. Horrez gain, bere eskumenen arloan, hitzarmenean Euskal Autonomia Erkidegorako ezarritako betebeharrak ere bere gain hartzen ditu.\nIdiazabalgo Udala, toki-erakunde horren ordezkari izanik, administrazio elektronikoaren esparruko oinarrizko irtenbideak elkarri emateko Estatuko Administrazio Orokorrarekin 2017ko martxoaren 24an sinatutako lankidetza-hitzarmenari atxikitzea, lehenengo klausularen 2. atalean aurreikusitakoaren arabera.


Upson konderria (Georgia) - Wikipedia, entziklopedia askea.\nUpson konderria (Georgia)\nUpson konderriaren kokapena AEBtan\n32° 53′ N, 84° 18′ W / 32.88°N,84.3°W / 32.88; -84.3Koordenatuak: 32° 53′ N, 84° 18′ W / 32.88°N,84.3°W / 32.88; -84.3\n837,7 km2 (%98.74)\n10,66 km2 (%1.26)\nUpson konderria (ingelesez: Upson County) Georgiako konderri bat da, Ameriketako Estatu Batuetan. Hiriburua Thomaston da. 2010eko zentsuaren arabera 27.153 biztanle zituen, Upson kilometro koadroko azaleran.\nUpson konderriak 848,36 kilometro koadro ditu. Horietatik 10,66 ura dira. Beste 837,7 lurra dira. Biztanleria dentsitatea 0,03 da.\n2010eko zentsoan bizi ziren 27.153 pertsonetatik 19.110 txuriak edo hispanoak dira. Horietatik hispano edo latino kategorian 588 dira. 7.544 beltzak edo afroamerikarrak. 61 amerikar natiboak ziren eta 3 Hawaii edo Pazifikoko irletako natiboak. 124 asiarrak ziren. Bestelako arraza bat kategorian 19 biztanle daude. Bukatzeko euren burua arraza bat baino gehiagotan 292 pertsonek kokatzen zuten.\nMultimedia: Upson County, Georgia


Aerosola betetzeko makina Butano gasaren kartutxoetarako - Strpack\nHemen zaude: Hasiera » Bideoak » Aerosol Beteren Bideoak » Aerosolak betetzeko makina Butano gasaren kartutxoetarako\nAerosolak betetzeko makina Butano gasaren kartutxoetarako\nButanoa betetzeko makina automatiko osoa / GLP gas kartutxoak betetzeko makina osoa\nGLP gasaren kartutxoak betetzeko makina betetzeko makina automatiko osoa da. Balbula latan, beste eragiketa betetze eta zigilatzea besterik ez duzu jarri. Makina oso handia da betetze abiadura erdi automatikoa baino.\nEtxeko sukaldaritzako ontzi txikiak betetzeko erabiltzen den LPG gasaren kartutxoa automatikoki betetzeko makina osoa. Makinak funtziona dezake, hutsik dauden latetatik hasi eta latak bukatuta.\nAutomatikoki propultsorea areagotu eta likidotzen du, nahi duzun presio egokia mantentzen du eta propultsatzailearen dosia kontrolatzen du. Propultsatzaileek F12, F22, LPG, DME, CO2, N2, O2, 134a, aire konprimitua eta abar estaltzen dituzte.\nMakina batez ere ekipamendu hutsezko hustuketa, zigilatzea eta gasa betetzeko makina da.\nlan mahaian eserita dauden hutsezko burua, burua makurtzeko burua eta hiru propultsante betetzeko buruak ditu.\nBuru guztiak banan-banan kontrolatuta daude eta bereizita piztu edo desaktibatu daitezke. Hutseko buruak lata hartzearen airea xurgatu eta gasaren betetzea du helburu, gasaren garbitasuna areagotzeko; hustu ondoren, crimping burua balbula zigilatzeko berehala erabil daiteke.\nBalbularen nukleoan barrena sartzen den gasa BPGa izan daiteke butanoa, propanoa, pentanoa edo nahasketak barne. Gainera, bi pizteko ponpa eta gas depositu depositu bat daude, makinarekin batera. Makinak betetze-zehaztasunari dagokionez ezaugarri aipagarriak ditu\nAHOLKULARITZA: makina bereizteko gas gela eraiki segurtasun kudeaketa hobetzeko\nGas Kartutxoa Aerosol betetzeko linea\nAerosol Can Water-Bath iragazteko probadorea\nAerosolak A Bainuetarako iragazteko makina automatikoa


"EAJ-PNVk ez du legezkotzat jotzen zaborren kudeaketa batzordea" - - Goiena.eus\n"EAJ-PNVk ez du legezkotzat jotzen zaborren kudeaketa batzordea"\nJuan Karlos Garitano 2012-05-11 02:00\nBilduk atez atekoa ezartzeko aurrez diseinaturiko egitasmoaren...\n... beste ekimen bat bailitzan zaborren kontseilu bat osatzea proposatu du. Kontseilua Arrasateko udaletxeko beste alderdi politikoen babesik gabe egin da. Argi dugu erabakia hartuta dagoela eta udal gobernuak partaidetza prozesu batez apaindu besterik ez duela nahi datorren hileko osoko bilkuran gehiengo osoz hartuko duen erabakia.\nEAJ-PNVk ez du eztabaida gune hau onartzen, horrelako prozesuek bete beharreko gutxieneko baldintza demokratikoak betetzen ez dituelako:\n-Bilduk ez du erakutsi egun indarrean dagoen sistemaren emaitzak hobetzeko interesik, guk behin eta berriro eskatu arren. Atez atekoa besterik ez dutela nahi argi dago.\n-Orain arte ez dugu informaziorik jaso, Bilduk ez du atez atekoaren ezarpena arrazoitzeko datu edo ikerketarik. Ez dute Udaletxeak Mankomunitateari 200.000 euro transferitu beharra arrazoitzeko analisirik aurkeztu. Gauzak egin eta gero ezagutzen ditugu, opakutasun osoz jokatzen dute, horrelako politika egiten dutelarik, Kontseilu horren eskutik etorriko al da, bada, gardentasun eta zuzentasuna?\n-Aholku Kontseilu hau prozesuaren hasieran sortu behar zen, eta inoiz ez orain, amaieran, erabakia hartuta dagoenean.\n-Familiak, atez atekoak gehien ukitzen dituenak, ez daude Aholku Kontseilu honetan. Zergatik? Ez zaielako interesatzen?\n-Ados gaude, guk ere uste dugu sortzen den hondakin kopurua gutxitu, berrerabili, birziklatu, konpostatu... egin behar dela, baina ez gaude ados helburu hori lortzeko moduarekin. Kontseiluaren egitasmoak ez du hau kontuan hartzen, ez du emaitza hobetzeko modurik planteatzen, ez du jendea kontzientziatzeko modurik planteatzen; alderantziz, hori guztia alboratu eta jendeari betebeharrak inposatuko dizkion sistema batean jartzen du arreta guztia.\n-Ez dugu Bilduk bezala pentsatzen, Arrasateko familiei inposaketa gogorrak ezarri behar zaizkigula ustean, horrek arrasatearrenganako errespetu falta handia suposatzen du, jendearen laguntzaz zaborren kudeaketa ingurugiroarekiko egokia lortu dezakegula uste dugu, arduratsuak direla sinesten dugulako eta, Bilduk proposatzen duenaren aurka, arrasatearrak derrigortzearen beharrik ez dugulako ikusten.\nOndorioz, esan, EAJ-PNVk ez duela legezkotzat jotzen aholku batzorde hau, itxurakeria besterik ez denean, Arrasateko Bilduk, bere jendearen aurrean, ekaineko osoko bilkuran atez atekoa onartzea arrazoitzeko.\n(Arrasateko EAJko Udal Taldea)


Kale Nagusian ordezkaritza zabala izango dute PSE-EEk, EH Bilduk eta Ahal Dugu-k | Gizartea | Berria\nKale Nagusian ordezkaritza zabala izango dute PSE-EEk, EH Bilduk eta Ahal Dugu-k\nHondarribiko alardera joango den ordezkaritzaz galdetuta, Eider Mendoza jeltzale eta Gipuzkoako Diputazioko eledunak «bitartekaritza» goraipatu du. PSE-EEko diputatu Itxasok eta Romerok erabaki dute Kale Nagusian txalotzea Jaizkibel\nJaizkibel konpainiaren azken entsegua, ostegunean. JUAN CARLOS RUIZ / FOKU Tamaina handiagoan ikusi\nJaizkibel konpainiak bihar berriz desfilatuko du Hondarribian (Gipuzkoa), alardearen aurretik, eta, herriko usadio nagusiaren parte izan ezin duenez, aldarri ere izango da haren ibilera. Orain dela 23 urte erabaki zuten lehenengo aldiz emakumeek kalea irabazten hastea, desfile parekide bat helburu, baina andrerik ez du onartzen oraindik alardeak —5.000 gizon inguru elkartzen ditu; andreak soilik kantinera rolean—, eta bihar berritu egingo dute berriro eskakizuna, festa giroan, eta inoiz baino jendetsuago: entseguetan jendea erruz batu da, eta partaide asko espero dituzte. 07:55ean abiatuko da Jaizkibel Kale Nagusian gora, eta oraindik ere hautu parekidearen kontra dauden herritarrek hartzen duten jarrerak sortuko du berriro ikusmina; izan ere, modu askotara egin dute desfile parekidearen aurka, eta urteak daramatzate, esaterako, desfile parekidea aurrean pasatzen denean plastiko beltzak zabaltzen. Iaz, apartekoa izan zen aurkakoen oldarraldia; Jaizkibelen desfilea zapuztea lortu zuten, eta bihar ere egongo da haien jarreraren inguruko kezka. Kale Nagusian bertan dago Hondarribiko udaletxea, eta hango arkupeetan egoten dira Jaizkibeli babesa ematera joaten diren ordezkari politikoak eta agintariak, eta hango mugimenduek ere ematen dute urtero zeresan handia. Alkateen —jeltzaleak izan dira Hondarribian gatazka hasi zenetik— sostengurik ez du inoiz izan Jaizkibelek, eta kanpotik joandako politikariek hauspotu behar izan dute usu haien jarduna, beti ondoan izan dituzten Emakunde eta Arartekoko ordezkariekin batera. Oraingoz, aurtengorako, PSE-EE, EH Bildu eta Ahal Dugu-k iragarri dute ordezkaritza zabala Kale Nagusian.\nEH Bildu eta Ahal Dugu beti egon dira hautu parekidea txalotzen: ordezkaritza zabalak bidali dituzte urtero. EH Bilduk foru gobernua bere esku izan zuenean, esaterako, aldaketa handia ikusi zen: ohikoak bihurtu ziren diputazioko ordezkari nagusiak Hondarribian. PSE-EEren partetik, azken bi urteotan urratsa izan da Denis Itxaso Kultura diputatua Kale Nagusian agertzea. Irunen (Gipuzkoa), Hondarribikoaren antzeko gatazka izan dute jai parekidea onartzeko bidean; han urratu zuten hautu mistoari onespena erakusteko bidea, eta urteotan bi desfileak ikusi ditu Hondarribian: Jaizkibelena, eta andreak soldadu gisa onartzen ez dituena. Aurten, PSE-EEko iturriek jakinarazi dute Mugikortasun diputatu Rafaela Romero ere izango dela harekin batera Kale Nagusian.\nDiputazioak, erakunde gisa, ordea, ez du horren berri eman. Asteazken honetan, foru gobernuaren gaineko erabakiei buruzko agerraldian, Eider Mendoza eledun jeltzaleari galdetu zioten zer ordezkaritza bidaliko zuen instituzioak igandean Hondarribira, eta Mendozak ez zuen eman horren erantzunik: «Bitartekaritzaren alde egin dugu, eta horretara bideratuko ditugu ahalegin guztiak». Jaizkibel jeltzaleen txaloak jasotzen ere hasia da, hala ere. Iaz, Mendoza bera Hondarribian izan zen, Maria Eugenia Arrizabalaga eta Kerman Orbegozo alderdikideekin. Kale Nagusian ez egotea erabaki zuten haiek, hala ere. Saindua aldean geratu ziren, tentsio gune nagusitik urrun, eta beste ordezkarietatik aparte. Jeltzaleak ere bi desfileei «errespetua» erakustera joan ziren.\nEz da hain antzua izan\nAurten airean egongo da lehengo astean Hondarribiko alkate Txomin Sagarzazuk egindako proposamenaren lorratza ere; izan ere, iaz Kale Nagusian jazotako gertaeren antzekoak saiheste aldera, desfileen ordutegiak aldatzea proposatu zuen. Hautu parekidearen aurka daudenen aspaldiko eskakizuna da ordutegi aldaketa —ez dute Jaizkibel aurrean ikusi nahi—, eta konpainia parekideak ez du onartu; Eusko Jaurlaritzako Segurtasun Sailak emandako baimena du, eta horrekin desfilatuko du. Ordutegi aldaketaren auziak agerian utzi du gatazkaren alderik ilunena, baina igaro 11 hilabeteak aurreko urteetakoak baino emankorragoak izan dira konponbidera begira. Abuztuaren hasieran, esaterako, jakin zen gatazkako bi aldeak —Alarde fundazioa ,desfile baztertzailearen antolatzailea, eta Jaizkibel konpainia parekidea— bilera bat egitekotan egon zirela, baina azken unean bertan behera geratu zela, baldintza nahikorik ez eta. Jenny Pearce antropologoa ibili zen elkarrizketa prozesuaren «bideratzaile», eta aitortu zuen aurrerapausoak izan direla «elkarrizketa posibleari buruzko elkarrizketan», baina denbora gehiago behar dela. Aurreko hilabeteetan, Gipuzkoako Foru Aldundiak ere elkarrizketa prozesu bat abiatu zuen gatazkan zeresana zuten eragileekin eta pertsonekin.\nAdierazpen bateratu bat atera dute alardearen inguruko Hondarribiko Udala osatzen duten alderdiek; alde guztiek emandako pausoak eta egindako ahaleginak eskertzen ditu agiriak. Emakundek eta Arartekoak ere elkarrizketaren aldeko mezuak ozendu dituzte. Elkarte eta eragile askok atxikimendua erakutsi diote konpainia parekideari. Mugimendu feministak bihar Hondarribira joatera deitu du; 07:30ean jarri dute ordua, Alamedan.\n«Alardean parte hartu nahi dugu: horretarako sortu genuen Jaizkibel»


Thijs H.ren ondoren, Edith Schipperrek aurreko kabinan baztertutako behaketa-atxikipenaren faktura guztiek onartuko dute: Martin Vrijland\nFiled in BERRIAK ANALISIAK\tby Martin Vrijland\t9 maiatzean 2019\t• 9 Comments\nJendea oraindik ez zegoen prest. a webgune honetako eskaera 5.000 sinadura baino gehiago irabazi zuen Edith Schippers-en faktura aurka Rutte aurreko kabinetearen pean. Laburbilduz, faktura hori hainbeste esan nahi zuen zure lagunak, auzokideak edo familia psikulantzia deitu beharko zenuke zuretzako isolamendu zelula bota ahal izateko. Beherago irakur dezakezu. Thijs H.-ren hilketen ostean (horietatik dugu bakarrik 1 lekuko komunikabideetako eguzkitako betaurrekoekin, Thijs H.-k bi aste baino gutxiago bizi izan zituena eta dutxa atearen ostean harrapatu zezakeen) txakurrak uzten zituzten jendeari buruz, denek ziur aski lege hori onartuko dute.\nZer zen faktura hori orduan? Begiratu:\nBehaketa neurri An norbaitek 3 egun behatzeko posible egingo - eta berriz kasu ikasketak egiten eta kontsultatu familia / senide - ez susmo oso gogorra buruko nahaste larria zuela bada eta ez susmo hori horrela arriskuan dago pertsona berak edo bere ingurunea. Horrela, arriskuaren larritasuna zehaztu daiteke eta, beharrezkoa izanez gero, krisiaren neurri bat hartu daiteke edo beste laguntza mota bat zabaldu daiteke. Ez dago tratamendurik behaketa neurri batean.\nHorrez gain, Lege honen bidez 18 ordu krisiaren neurria derrigorrezkoa izan daiteke. Horrek krisi-neurri bat hartuko duen kasuetan ziur aski da kasu horretan, baina neurria berak hartzen duen denbora ere hartzen du. Neurri horren sarrera aurrea hartzeari dagokionez, beharrezkoa da askatasunean bere intereseko askatasuna murriztea edo sendagaiak administratzea, lasaitzeko eta egoera berriro kudeatzeko.\n"Beno, ondo dago, Thijs H. bezalako moten arabera ez baitugu nahi hilketa mota horri eta denek gogoratzen dute Anne Faber (eta Julie van Espen belgiarraren hilketa ahaztu gabe).". Ez uste Martin Vrijland bereziki. Ustekabeko pentsalari zoro hori PsyOps-ekin (eragiketa psikologikoekin) jolastu ahal izango zarela konbentzituko zaizu Arazoa, erreakzioa, irtenbidea arau. Horrek esan nahi du hainbeste komunikabideen bidez gizarte-eragin handiko arazo bat saltzen duzula. Horretarako, bitarteko teknikoak eta arriskutsuak diren pertsonen arsenal osoa erabil daiteke, baina baita sortutako pertsonaia faltsu sakonak ere (eta batez ere).\nGutxik benetan arduratuko dira TBS legeria Anne Faber kasuaren ondoren aldatu dela; Sobietar Batasuneko disidente baten ondorioz gertatutakoaren antzeko zerbait onartu dezakegu; gulag-ean desagertutako erregimenaren aurkariak. Orain, agian, ez zaizu erregimenaren aurkakoa izan, baizik eta itxarotea gurasoekin edo etorkizun hurbilean nahitaez bete beharreko gaiak (txertoa, esate baterako) ados egon arte.\nNire susmoa Thijs H. honek herriaren bitartez eragin dezake Arazoa, erreakzioa, irtenbidea maximoa Edith Schippers-ek oraindik sartu ez duen legeria onartzeko prest egon behar du. Aipatzekoa da Thijs GGZ klinikan tratatzen ari zela. Markatu nire hitzak horren atzean aurkitzen da bizilagunek edo ezagunek psikulantzia deitu balute, hori guztia eragotzi zitekeen. Horregatik, Nieuwsuur, DWDD, Pauw eta Jinek batzuk eztabaidatu behar ditugu eta jendeak onartutako moduan "adituak" ekarri ditu. Ez duzu kontuan hartu behar legeria hori guztiek berriro eragina izan dezaketela eta psikopantasun zerbitzuak jende asko gidatuko dezakeela gulagera (epailearen edo psikiatra baten esku-hartzerik izan gabe). Hori hobeto egin dezakezu beranduegi bada. du erizainak prestakuntzan ari dira dagoeneko. Beno, ziur aski ez zara disidentea.\nPertsona holandarrek "nahasitako pertsona" eta psikolanizatzaileen bidaiariek\nTags: Edith, ezaugarri, Osasun Mentaleko Arreta, H. hilketak, txakur txikiak, klinika, hiltzailea, Nieuwe, arazoa, psychulance, erreakzioa, Schippers, irtenbide, Thijs, mendizaleek, bustia, legedia, faktura\n9 Maiatza 2019 at 21 at: 23\nBai, orduan Peter R de Vries ere ondo dago, De Dwangbuis: gogoratzen duzu\nBeste iritzi bat al duzu? : "Orduan eraman dezakezue itsasadar txiki batean"\nARRISKUA TUBE ARTIKULUA\nOrain denek dakite Wim Dankbaar-ek Vaatstra-ren istorioa (benetan Psyopp) mantendu behar duela, baina Peter-ekin lan egin zuen lehen mugimendua emateko.\nJakina, Wim lotsatu beharko luke kasu hori psyopp "ez" izan balitz.\nEta, ondoren, ezin da errazki deitu, wimmetje zuzena den ala ez\n9 Maiatza 2019 at 22 at: 14\n"Erizainak jadanik prestakuntzan ari dira".\nHaha, barregarriena. Puzzlearen piezak ondo biltzen dira.\n10 Maiatza 2019 at 06 at: 55\nEdith Schippers legeriaren aldeko apustuarekin negozioen zerrenda eta iruzurrak nola funtzionatu nahi duzu?\n10 Maiatza 2019 at 19 at: 17\nThijs ... borondatez ibilbide itxian sartu eta gero ihes egiten saiatzen da?\n10 Maiatza 2019 at 21 at: 19\nHonek berehala eragin zidan, nola funtzionatzen duen ulertzen duzunean, agerikoa da nola jokatzen duen.\nBestalde, albiste mota honekin zerbait gaizki sentitzen zara, gutxienez esna badago.\nBadirudi ere ez direla sinesgarria izaten saiatzea.\nIrudi hori sortzen saiatzen ari diren bezala, serie serieko hiltzaileak daude nonahi ... pertsona hiltzea justu ...\n11 Maiatza 2019 at 08 at: 19\nHerrialde nahasia egunkaria\n11 Maiatza 2019 at 11 at: 48\nEdith Schipperren legea lor daitekeenean biratzen dugu\n11 Maiatza 2019 at 11 at: 56\nEta dramatikako saltsa gehigarri bat ematen diogu, beraz, diru gehiago gulagean inbertitu ahal izateko:\n11 Maiatza 2019 at 19 at: 40\nJust egin, gero nahastu egingo zara nahikoa.\nPentsalariek, kritikariak, gaur egungo gaizki pentsalariek nahastu.\nLaguntza herrialde osoari uholdeak / hiltzaileak, psikopatoak eta terroristak dituzten serieen ondorioz! Azken urteotan, asko aldatu da Holandan, edo oraindik ez zen atea. Zer bizi gara herrialde arriskutsu batean? Denbora zerbait gerta daiteke. Baina ez gaypride edo errege egunean ez da salbuespen bat, nahiz eta hiltzaileak, bortxatzaileak eta abar zoriontsu eta berez alaia izan.\n« Hurrengo mailako sarearen segurtasuna: Patrick Savalle konspirazio ikastaroa Café Weltschmerz-en bidez (iruzur egiteko ereduak)\nWebgune hau deskonektatzeko ordua? Eguneratu 15-05-2019 »\nBisita guztiraak: 13.930.634


Bozkatu zure gustuko BertsoMoviea! — Gaztezulo\nBozkatu zure gustuko BertsoMoviea!\nBozkatu zure gustuko BertsoMoviea! https://www.gaztezulo.eus/albisteak/bozkatu-zure-gustuko-bertsomoviea https://www.gaztezulo.eus/albisteak/bozkatu-zure-gustuko-bertsomoviea/@@download/image/bertso_movie_1359546450.jpg\nBeasaingo Arrano Kultur Elkarteak, Orkiren eta Beasaingo Udalaren babesarekin, pasa den urtean antolatu zuten lehen aldiz Bertsomovieda lehiaketa. Aurten abian dute bigarren edizioa, eta dagoeneko zabalik da zuen bozak emateko epea.\n2012ko edizioaren arrakastaren ondorioz Beasaingo Arrano Kultur Elkarteak martxan jarri zuen beste urte batez Bertsomovieda lehiaketa otsailean. Geografia mugarik gabe, mundu osora zabaldu nahi dute antolatzaileek lehiaketaren deialdia eta berrikuntzak ere ekarriko ditu aurtengo edizioak.\nLehiaketan parte hartzeko interesa zuten guztiek bidali martxoaren 13a baino lehen bidali zituzten beren lanak, eta www.bertsomovieda.com webgunean dira ikusgai orain. Antolatzaileak pozik dira jasotako erantzunarekin, orotara 33 lan bidali baitizkiete.\nOrain egin beharrekoa, beraz, bertan sartu eta gustukoen duzuenaren alde bozka ematea da. Aukera anitza duzue, lagunok!\nSari-banaketa apirilaren 12an izango da Beasainen bertan, eta aldez aurretik sarituen izenak argitratuko dituzte antolatzaileek.\nBertsorik hoberenak 250 euro irabaziko ditu, aipamen bereziaren sariak 350 euro eta ikusleen saria eskuratzen duenak, berriz, 500 euro. Azkenik, gazteen artean bertsomovierik onenari 400 euro emango dizkiote eta helduen kategorian, berriz, 1.000 euro.


Laura Freijo: “Uste duguna baino gehiago dakite italiarrek Euskal Herriari buruz” - Jaione Ayestaran - Uriola.eus\nZergatik joan zara Italiara?\nUnibertsitateko Erasmus+ programari esker etorri naiz Italiara. Nire helburu nagusia Bilbon ikasi ezin izango nituen gauzak ikastea zen, eta Italiak izugarrizko eskaintza kultural eta artistikoa duenez, bertara etortzea erabaki nuen.\nHiriburuan bizi naiz, Erroman. Alokairua hemen oso garestia da, eta erdigunetik urrun bizitzea erabaki nuen. Oso hiri kaotikoa da Erroma, eta auzo lasaiago bat bilatu nahi izan nuen. Gero konturatu naiz kaos hori ezin dela inola saihestu... Erdigunetik ordubetera ere ez.\nHirira egokitzea izan da zailena. Oso handia da, eta jendez eta kotxez betea dago. Eskerrak bertakoak oso irekiak direla. Horrek asko lagundu dit. Nik hasieratik nekien bertako bizimoduan murgildu nahi nuela, eta italiarrekin egoten saiatzen naiz.\nHiriak berak harritu nau. Asko maite dut Erroma. Eskaintza kulturala izugarria da bertan; egunero dago planen bat egiteko, egunero aurkitzen duzu txoko bereziren bat. Jendearekin ere maitemindu naiz. Eta hizkuntzarekin. Bertako bizimodua oso ezberdina da; askoz arinagoa. Baina kale erdian duela 200 urteko eraikinak aurkitzen ditut egunero, eta horrek asko harritzen nau.\nZelan bizi dira italiarrak?\nPolitikoki, guztiz zatitua dago Italia. Gobernuan aldaketak etengabeak dira, eta orokorrean, nik ezagutu dudan jendea ez dago pozik. Oso gizarte tradizionala da, erlijioak eta ohitura zaharrek izugarrizko garrantzia daukate. Zenbait bizikidetza arau oso barneratuta dituzte (adibidez, jende nagusiarekin oso eskuzabalak dira) baina beste batzuk ez (zaborra lurrera botatzen dute). Egoera ekonomikoa zaila da. Bizitza garestia da bertan, eta alde handia dago erdigunearen eta inguruko auzo marjinalen artean.\nZenbat gazte euskaldun eta espainiar aurkitu dituzu?\nIkastera etorri den jende asko ezagutu dut. Edonon aurki ditzakezu espainiarrak; tabernetan gaztelera entzuten da maiz. Euskaldunak gutxiago dira, baina radar moduko bat daukagu eta berehala topatzen dugu elkar. Artistak dira gehienak, lan bila edo ikastera etorri direnak, baina zaila da bertan aukerarik aurkitzea. Erroma jendez betea dago.\nZer diote italiarrek euskalduna zarela diozunean?\nHona etorri eta berehala saiatu nintzen etxe okupatuak eta kultur-gune alternatiboak bilatzen. Bertan aurkitu ditut euskaldun gehienak, edo euskaldunak maite dituzten pertsonak. Gure bizimoduarekiko interesa dute; gure egoera politikoarekiko. Egia esateko, asko harritu naiz guri buruz uste duguna baino gehiago dakitelako. Kukutza ere ezagutzen dute. Euskaraz hitz egiteko ere eskatzen didate maiz.\nFamilia, lagunak... Gertukoak ditut faltan. Deustun egunero ikusten dudan jendea. Baita Euskal Herriko paisaiak ere: hondartza, mendialdea... eta Deustu bera, guk daukagun familia txiki-handi hori. Martxoan, laster bueltatuko naiz, Deustuko Jaiak galtzeko ausardia bildu ez dudalako oraindik.\nEta zer ekarriko duzu Italiatik?\nBizipen eta esperientzia ugari eramango ditut. Ideia berriak, inspirazioa. Gure eremutik harago mundu zabala dagoela ikusi dut, eta uste baino aukera gehiago dagoela bertan. Lagunak ere eramango ditut, lagun onak, Deustun faltan izango ditudanak. Eta noski, betikoak: pizza zati batzuk, spaghetti pakete bat, risottoa egiteko errezeta...


Injekzio bidezko plastikoaren fabrikazioa Gipuzkoan | Diker\nInjekzio bidezko plastikoaren fabrikazioko espezialistak\nInjekzio bidezko plastikoaren fabrikazioan lau hamarkada baino gehiago eman izanak bermatzen du gure lana.\nDiker-en espezialistak gara plastiko-injekzioaren bidezko piezen fabrikazioan\nLau hamarkada baino gehiago daramagu plastikoa injektatzen hainbat esparrutako sektoreetarako, hala nola automobilgintzaren, elektronikaren, medikuntzaren eta elikaduraren sektoreetarako.\nAhalik eta gehien zaintzen dugu gure bezeroei eskaintzen diegun plastiko-injekzioko zerbitzua. Horregatik, abangoardian mantentzen ditugu beti gure produkzio-baliabideak, baita plastiko-injekzioaren bidez produzitzen dugun pieza bakoitzaren kalitatearekiko eskakizuna ere.\nDiker-en espezialistak gara injekzio bidezko plastikoaren fabrikazioan\nIndustrializazioaren eta ekintzailetzaren aldeko apustua egiten dugu, garatzeko eta hazteko bide gisa. Proiektu berritzaileekin dugun konpromisoa startup berritzaileentzako plan pertsonalizatu eta esklusiboetan islatzen da.\nGure ISO 7 gela zuriari esker, kalitatea berma dezakegu medikuntzaren sektorerako plastikozko piezen produkzio bakoitzean. Gela zuriak medikuntzaren sektoreko 1. klaseko piezak, inplanteak eta abar egiteko aukera ematen digu.\nInjekzio bidezko plastikoaren fabrikazioan lau hamarkada baino gehiago eman izanak bermatzen du gure lana. Plastikoa injektatzeko moldeen fabrikazioan gure bezeroen gogobetetasuna da gure bermerik onena.\nProfesionalak gara medikuntzaren sektorerako plastikozko piezen produkzioan.


Indarkeria matxistagatik 332 andrek jo dute arta zerbitzuetara itxialdian | Gizartea | Berria\nSoraluzeko (Gipuzkoa) hilketa matxista bat salatzeko lapiko jotzea, martxoko konfinamenduan. ANDONI CANELLADA / FOKU Tamaina handiagoan ikusi\n2020ko azaroak 13 - Gasteiz\nEmakundek kaleratutako azken datuek agerian utzi dute orain arte susmoa zena: indarkeria matxista jasaten duten andreek zailtasun eta muga gehiago izan dute konfinamenduan zehar laguntza soziala edo instituzionala bilatzeko. Arreta psikologikoko zerbitzuek eta artarako beste egitasmoek, ordea, ez dute etenik izan. Arabako, Bizkaiko eta Gipuzkoako diputazioen datuen arabera, bortizkeria matxista pairatu duten andreen 332 kasu berri artatu zituzten zerbitzu horietan itxialdiko egunetan zehar, martxoaren 16tik maiatzaren 31ra bitartean.\nIndarkeria matxista jasaten duten emakumeen egoera larriagotu egin da izurritean zehar, besteak beste, etxea bihurtu delako egon daitekeen lekurik arriskutsuena, eta arreta zerbitzuetara ailegatzeko zailtasunak izan dituztelako. Emakunderen arabera, guztira, 5.963 saio egin zituzten bi hilabete horietan: Araban, 2.559; Bizkaian, 2.233; Gipuzkoan, 1.171. Emandako erantzunen artean, gainera, kasu berriez gain, aurrez identifikatutakoak eta esku hartutakoak ere bazeuden. Zehazki, denbora tarte horretan, dagoeneko aktibo zeuden 1.533 kasutan esku hartu zuten profesionalek.\nArabako Foru Aldundiak ere arreta zerbitzuetan artatutako kasuen orain arteko diagnostikoa aurkeztu zuen atzo. Emilio Sola Gizarte Politiketako Saileko diputatuaren arabera, izurriteak eragina izan du laguntza eskaeretan, eta lehen hilabeteetan jaitsi egin ziren eskariak. Hala ere, nabarmendu zuen, gaur-gaurkoz, eskarien kopurua «oso handia» dela oraindik ere. Datuak oinarri hartuta, urtarriletik urrira bitartean, 953 kasu artatu dituzte Araban. Iaz, 1.092. Arreta juridikoari dagokionez, berriz, oraingoz, 222 emakumeri eman die laguntza. Iaz, 258 izan ziren.\nForu diputatuak azpimarratu zuenez, bortizkeria matxistaren biktimei arreta eskaintzea da «apusturik handienetariko» bat, eta aitortu zuen Arabako Foru Aldundia bide horretan ari dela lanean. Hala, arreta psikologikoan, juridikoan eta esku hartzeetan lanean ari diren zerbitzuak txalotu zituen, itxialdian zehar izandako «egokitzapen gaitasuna» nabarmenduta. Telefono bidezko arretaren garrantzia izan zuen gogoan: «Balizkoa den eta izango den aukera bat da; horregatik, telefono lineen kopurua bikoiztu egingo da, eta kontingentzia planak egingo dira, etorkizunean gerta daitekeenerako».\nNafarroako Parlamentuak indarkeria matxista saihesteko kanpainak sustatzeko eskatu dio Nafarroako Gobernuari, atzoko osoko bilkuran aho batez onartu ostean. Batetik, «gizon helduak bortizkeria matxistaren inguruan sentsibilizatzeko» beharra azpimarratu zuen, eta, horretarako, kanpainak diseinatu beharra. Besteak beste, helburua da gizonek beren «jokabide bortitzak, fisikoak eta psikologikoak zalantzan jartzeko tresnak» izatea. Bestalde, funtsezkotzat jo zuten indarkeria jasaten duten emakumeak artatzen dituzten profesionalek «prestakuntza espezifiko bat» jasotzea.


Saint-Cyprien (Lot) - Wikipedia, entziklopedia askea.\nJean-Louis VAYSSIERES (2014-2020)\n44° 18′ 28″ N, 1° 15′ 50″ E / 44.307777777778°N,1.2638888888889°E / 44.307777777778; 1.2638888888889Koordenatuak: 44° 18′ 28″ N, 1° 15′ 50″ E / 44.307777777778°N,1.2638888888889°E / 44.307777777778; 1.2638888888889\nSaint-Cyprien (Lot) (Frantzia)\nSaint-Cyprien (Lot) (Okzitania)\nSauveterre, Lascabanes, Montcuq-en-Quercy-Blanc, Sainte-Alauzie eta Saint-Laurent-Lolmie\nSaint-Cyprien (frantsesez eta ofizialki: Saint-Cyprien) Okzitaniako udalerri bat da. Administratiboki Frantziako Lot departamenduan dago, Okzitania eskualdean. 2013an 310 biztanle zituen.\n2007an Saint-Cyprien udalerrian erroldatutako biztanleak 310 ziren. Familiak 114 ziren, horien artean 24 pertsona bakarrekoak ziren (12 bakarrik bizi ziren gizonak eta 12 bakarrik bizi ziren emakumeak), 49 seme-alabarik gabeko familiak ziren, 33 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 154 etxebizitza zeuden, 118 familiaren etxebizitza nagusia ziren, 24 bigarren erresidentzia ziren eta 12 hutsik zeuden. 146 etxeak ziren eta 6 apartamentuak ziren. 118 etxebizitza nagusietatik 93 bere jabearen bizilekua ziren, 22 alokairuan okupaturik zeuden eta 3 doan lagata zeuden; 1ek gela bat zuen, 8 etxek bi zituzten, 17 etxek hiru zituzten, 29 etxek lau zituzten eta 62 etxek bost zituzten. 75 etxek euren parking plaza propioa zuten azpian. 61 etxetan ibilgailu bat zegoen eta 48 etxetan bat baino gehiago zituzten.\n2007an lan egiteko adina zuten pertsonak 167 ziren, horien artean 121 aktiboak ziren eta 46 inaktiboak ziren. 121 pertsona aktiboetatik 112 lanean zeuden (64 gizon eta 48 emakume) eta 9 langabezian zeuden (4 gizon eta 5 emakume). 46 pertsona inaktiboetatik 15 erretiraturik zeuden, 13 ikasten zeuden eta 18 "bestelako inaktibo" gisa sailkaturik zeuden.\n2009an Saint-Cyprien udalerrian 115 unitate fiskal zeuden, 290 pertsonek osaturik. Pertsona bakoitzeko diru-sarrera fiskalaren mediana urteko 12.817 euro zen.\n2007an zeuden 18 komertzioetatik, 1 erauzte enpresa zen, 3 bestelako produktu industrialen fabrikazioko enpresak ziren, 3 eraikuntza enpresak ziren, 4 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 informazio eta komunikazio enpresa zen, 1 higiezinen enpresa zen, 3 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2000. urtean Saint-Cyprien udalerrian 34 nekazaritza-ustiategi zeuden, 1.040 hektarea erabiltzen.\nSaint-Laurent-Lolmie (3,5 km)\nSainte-Alauzie (4,2 km)\nTréjouls (5,0 km)\nLascabanes (5,0 km)\nMontlauzun (5,7 km)\nMultimedia: Saint-Cyprien (Lot)\nBNF: 15261003q (data)